Snage odmjerilo 
170 natjecatelja 
iz 23 kluba 

| Gradonačelnik Milorad Batinić i ravnatelj ŽUC-a Tomislav 
;. Osonjački u obilasku županijskih prometnica na području Ivanca 


TEĆE Novi asfaltni “Lepisi 
predbilježiti za 


kupnju grobni na lokalnim cestama 


Djeca žele Ivanec kao __| 
grad sretna odrastanj ja I 


Vodovodi i iplmovod 
na potezu Vrhi- 
Jazvine 


Završnica akcije 
Cvijet za ljepši 
grad 


Tužno sjećanje na bližnje 


SVI SVETI 


Molitvu 
predvodio 
vič. Ivica 
Cujzek 


- Kao što u Adamu svi 
umiru, tako će u Isusu svi 
uskrsnuti! Obilazeći ovih 
dana grobove svojih naj- 
milijih, vjernici ne iskazu- 
ju samo svoju privrženost 
i ljubav onima koje više 
nema, već u sjećanje prizi- 
vaju i svetkovinu Svih sve- 
tih, potičući da i sami budu 
bolji, uspješniji, čovječniji i 
svetiji. I jednako tako, da 
se spominju svega lijepoga 
i blagoslovljenoga što su za 
života učinili naši pokoj- 
nici — to je, među ostalim, 
predvodeći molitvu uoči 
Svih svetih, kod središnjeg 
križa na gradskom groblju 
u Ivancu, poručio vikar vlč. 


rai 
Cvijeće je položeno 
na grobove 
poginulih branitelja 
i spomen-obilježja 
antifašističkim 
borcima 


Ivica Cujzek te molitvama 
preporučio sve poginule 
branitelje i one za čije se 
grobove ne zna. 

U povodu Svih svetih, 
cvijeće i svijeće kod središ- 
njeg križa položili su rodi- 
telji i rodbina poginulih, 
predstavnici braniteljskih 
udruga i Grada Ivanca. VIč. 
Cujzek potom je kratke mo- 
litve predvodio i na grobo- 
vima poginulih branitelja. 

Cvijećem i svijećama 
odana je i počast poginu- 
lim antifašističkim borci- 
ma kod spomen-kosturni- 
ce, gdje je cvijeće položila i 
Udruga antifašističkih bo- 
raca Ivanca. 

Na isti način počast je 
potom odana i poginulim 
braniteljima u Radovanu, 
Margečanu i Kamenici te 
poginulim antifašističkim 
borcima u  Margečanu. 
(lje) 

IVANEČKO GROBLJE Kreće realizacija projekta gradnje i 
uređenja novog groblja u Ivancu 


Građani se već 
mogu u Ivkomu 


predbilježiti za 
kupnju grobnica 


iš Građanima će se omogućiti obročna otplata kupljenih 
grobnica i grobnih mjesta 


Grad Ivanec u punim je pri- 
premama za kapitalni projekt — 
proširenje, gradnju i uređivanje 
novog groblja u Ivancu. Idejno 
rješenje budućeg groblja izra- 
dio je dr. sc. Eduard Kušen, dok 
je vrlo suvremen arhitektonski 
projekt groblja izrađen u zagre- 
bačkom Arhitektonskom studi- 
ju Nexar. 

Grad Ivanec je sve poslove 
oko tog projekta povjerio svojoj 
komunalnoj tvrtki Ivkom. 

S obzirom na to da će novo 
groblje biti uređeno po najvi- 
šim arhitektonskim standardi- 
ma te da je riječ o vrlo skupom i 
zahtjevnom poslu, idućih dana 
počinje izrada tender doku- 


mentacije za objavu javnog: 


nadmetanja. 

Projekt vodi Grad Ivanec, 
koji je već prije izdvojio novac 
za otkup zemljišta za prošire- 
nje groblja i izradu rješenja i 
projekata njegova arhitekton- 
skog uređenja, a spreman je i 
sufinancirati buduće radove. 
Virtualni izgled pokazuje da će 
buduće groblje biti uređeno po 
vrlo visokim standardima - bit 
će ograđeno zidom, s klasičnim 
grobnicama i s grobnicama za 
urne, središnjim križem, de- 
centnom hortikulturom. 

Građani se već naveliko ras- 
pituju o mogućnosti kupovine 
grobnih mjesta. 

Građani mogu doći u Ivkom, pogledati projekte i pred- 

Virtualni prikaz budućeg groblja u Ivancu 


bilježiti se za kupovinu odabranih grobnih mjesta 

Svi zainteresirani mogu 
doći u Ivkom, pogledati pro- 
jekte, raspitati se o cijenama 
i predbilježiti se za kupovinu 


odabranih grobnih mjesta i 
grobnica. Građanima će se 
omogućiti obročna  otplata. 
(ljr) 


Radovi na grobljima 


Tijekom ove godine na ivanečkom je groblju obavljen i niz 
drugih radova. Već smo izvijestili o postavljanju nadzorne kamere 
i uređenju prilazne rampe za invalide grobnoj kući, a treba tako- 
đer naglasiti da je obnovljena i spomen-kosturnica poginulim 
antifašističkim borcima. Također, obnovljeni su i ulazi na pojedine 
dijelove groblja. Usto, gdje god je bilo moguće, izvađeni su stari 
panjevi posječenih tuja, a očišćeni su i prostori pokraj ograda gro- 


blja, s vanjske strane. 


Na groblju u Margečanu otvoreno je novo polje za ukope, for- 
mirana je i staza. Također, i tamo je uređena rampa za invalide te 
novi prilaz rashladnoj komori za pokojnike. 


UOČI SVIH SVETIH Uređeno je groblje u Radovanu 


Groblju dignitet koji i pripada 


počivalištima najdražih 


i likupna vrijednost ulaganja u radovansko groblje je 40.000 kuna, a 
financira ih Grad Ivanec 


Sječa i krčenje starih nasa- 
da tuja na groblju u Radova- 
nu, uklanjanje panjeva, stare 
ograde i smeća, postavljanje 
novog parapeta, stupova i 
ograde — sve to tek je dio ra- 
dova što su uoči Svih svetih 
obavljeni na mjesnom groblju 
u Radovanu. 

Budući da je uređenje gro- 
blja tema za koju su mještani 
Radovana i Lovrečana po- 
sebno senzibilizirani te da su 
opsežni radovi zahtijevali an- 
gažman teških strojeva i većeg 
broja radnika, ne čudi što su 
cijelo vrijeme bili pod ,pove- 
ćalom'“ građana. Grad Ivanec i 
njegov Upravni odjel za urba- 
nizam, komunalne poslove i 
zaštinu okoliša sve poslove na 
uređivanju groblja povjerili su 
Ivkomu. 


- Zadovoljni smo što je 
uklonjena stara,  dotrajala 


ograda i što je posječen stari 
nasad tuja, koje su se razra- 
sle, djelomično sasušile i više 
nisu bile ukras groblja. S ob- 
zirom na to da teški strojevi 


još ,operiraju“ grobljem, još 
uvijek si ne možemo posve 
predočiti kako će izgledati 
nakon dovršetka radova, no 
čini se da će biti puno ljepše 
nego dosad — ocijenio je Ivan 
Sedlar, gradski vijećnik iz 


toga kraja, kojeg smo tijekom 
listopadskih radova zatekli 
kako prati što se zbiva na gro- 
blju. 

U međuvremenu je oko 
dijela groblja sagrađena nova 
ograda s parapetom, na koju 
su radnici postavili plastifici- 
rano žičano pletivo. Ograđena 
je i parkovna površina formi- 
rana u sklopu groblja, a ispod 
grobnih polja uređene su nove 
staze. 

Ukupna vrijednost ulaga- 
nja na uređivanju radovan- 
skog groblja je 40.000 kuna, 
a financira ih Grad Ivanec. 


(ljr) 


Teškim strojevima 
iskrčene su stare tuje, 
izvađeno je korijenje, a 
teren je niveliran 


Radnici su postavili plastificiranu žičanu ogradu 


Pada 


Radilište su obišli i gradski čelnici i predstavnici grad- 
skog komunalnog Upravnog odjela 

KRAĐA Uoči Svih svetih lopovi su na ivanečkom groblju 


krali i razbijali 


Građani ogorčeni 


krađom bakrenih 
i mesinganih 
vaza i ukrasa 


il Tužni su bili prizori devastiranih 


skuplje ukrase? 


- Došao sam pokojnom 
ocu u miru zapaliti svijeću na 
grobu, a sad se ljutim! Kako 
i ne bi kad su lopovi s groba 
odnijeli mesinganu vazu koju 
smo postavili prije samo ne- 
koliko dana! — revoltirano 
je kazao Zvonko Putarek iz 
Ivanca kojeg smo u srijedu, 
26. listopada, sreli na ivaneč- 
kom groblju. A on je bio je tek 
jedan među mnogim građani- 
ma koji su tih dana ljutito zva- 
li Ivkom te prijavljivali krađe 
i pitali tko će im nadoknaditi 
ukradenu i uništenu imovinu. 

A u to da su lopovi uoči 
Svih svetih uvelike haračili po 
groblju, uvjerili smo se i sami: 
na većini grobova pokraj glav- 
ne staze u smjeru spomen-ko- 
sturnice teško su devastirani 
fiksirani metalni lampaši za 
svijeće. Većinu su vandali po- 
kušali iščupati iz ležišta. Slični 
prizori građane su dočekali i 
na novom dijelu groblja. 

- Većina građana žalila se 
da su im s grobova ukradene 
vaze i drugi ukrasi od bakra ili 
mesinga. Pretpostavljamo da je 
riječ o lopovima koje su zani- 
male prvenstveno sekundarne 
sirovine. Krali su i skupe cvjet- 
ne aranžmane, a jedna gospo- 
da prijavila je krađu aranžma- 
na vrijedna 500 kuna — izjavio 
je direktor Ivkoma Mladen 
Stanko, koji je krađe i uništa- 
vanje imovine prijavio policiji. 


lampaša, razbijenih stakala i vratašaca 


sa 


FOTO: B. TEŽAK 


Tužan prizor na 
ivanečkom groblju 


- 
KrdKt 
ns 


Zvonko Putarek: Ukradena je mesingana vaza s 


očeva groba 


- Kad vidim što se sve do- 
godilo na susjednim grobo- 
vima, dobro je što sam rekla 
suprugu da ne kupujemo sku- 
plje ukrase, jer nisu sigurni — 
prokomentirala je Marica Le- 
poglavec koja je sa suprugom 
Ivanom uređivala grobnicu 
pokojnicima. 

- Organizirat ćemo po- 
jačane ophodnje grobljem i 
molimo sve građane da prijave 
ljude sumnjiva ponašanja koji 
se njime vrzmaju. No, budući 
da je koncesiju nad grobljima 
dobio Ivkom, on će se ubudu- 
će morati pobrinuti za mjere 
zaštite groblja i cijelo područje 
pokriti video nadzorom — po- 
ručio je načelnik Policijske sta- 
nice Ivanec Boris Divjak. 


Za štete manje od 
1000 kuna — 
privatna tužba 


Upozorio je da lopovi jako 
dobro znaju da takve štete — a 
u pravilu je riječ o štetama ma- 
njim od tisuću kuna — građani 
mogu utjerati samo privatnom 
tužbom. Pošto se pritom izlažu 
troškovima taksa i odvjetnika, 
građani nerado tuže, već radije 
prijeđu preko štete, a upravo to 
lopovi koriste. Teško je procije- 
niti koliko je mesinganih vaza 
s grobova nestalo, no, za na- 
šeg posjeta rijetko smo ih gdje 
vidjeli. Cak su i one plastične, 
imitacije bakra i mesinga, bile 
rasklimane, pa je očito da su 
lopovi u potrazi za sirovinama 
sustavno obilazili grobove. (ljr) 


Kazeta za lodlaganije novog smeća na odlagalištud do dica nije Gieetsna 


Ako se do kraja godine ne otvori nova kazeta, raskid ugovora jeneminovan 


Mještani, Grad Ivanec, Ivkom, Fond za zaštitu okoliša — svi dijele nezadovoljstvo 


dinamikom radova na sanaciji smetlišta u Jerovcu 


Ako ne bude kazete za smeće do 
kraja godine - raskida se ugovor 


Meteor grupa sa sanacijskim radovima kasni 60 radnih dana, a voditelj projekta Dubravko 
Zdunić tvrdi da zasad velikog efekta na radilištu nema 


- Varaždinska Meteor gru- 
pa s radovima na sanaciji od- 
lagališta komunalnog otpada 
u Jerovcu kasni čak 60 radnih 
dana! Najviše zabrinjava poda- 
tak što na odlagalištu do danas 
nije sagrađena prva od ukupno 
tri predviđene kazete za odla- 
ganje novog smeća, pa se svježe 
smeće i dalje odlaže kao i dosad 
(prekriva se zemljom i glinom). 
Ako izvođač do 30. prosinca 
ove godine ne otvori spomenu- 
tu kazetu, raskid ugovora bit će 
neminovan. 

Izjavio nam je to Dubravko 
Zdunić, voditelj projekta sa- 
nacije komunalnog smetlišta u 
Jerovcu te dodao da su s poda- 
cima o nepoštivanju ugovorena 
terminskog plana radova upo- 
znati i čelnici Fonda za zaštitu 
okoliša i energetsku učinkovi- 
tost. S ovih nekoliko rečenica 
on je zapravo u najkraćim crta- 
ma sažeo sadržaj brojnih dosad 
održanih sastanaka i razgovora 
o toj temi te mnogo širu priču 
o jerovečkom odlagalištu, či- 
jom su dinamikom sanacije (i 
propustima) nezadovoljni svi 
— najviše mještani Jerovca, a 


Radovi kasne, a drenažni kanali za odvo- 
đenje voda u taložnice tek su iskopani 


ništa manje ni svi ostali koji su 
godinama bili uključeni u rje- 
šavanje toga problema, a to su 
Grad Ivanec, Ivkom i Fond za 
zaštitu okoliša. 

Podsjećamo, nakon dva 
propala postupka javne naba- 
ve za sanacijske radove, treći 
je napokon urodio plodom, 
pa je ugovor ,težak“ 8,4 mi- 
lijuna kuna proljetos potpi- 
san s Meteor grupom iz Va- 

raždina. Sanacijske radove u 
omjeru 60:40 financiraju Fond 
i Grad Ivanec. Grad je cijeli taj 
projekt prenio na Komunalnu 
tvrtku Ivkom, koja i upravlja 
odlagalištem. Radovi, čije je 
trajanje predviđeno tijekom 
iduće četiri godine na uku- 
pno 55.000 četvornih metara 
smetlišta, počeli su početkom 
srpnja i to premještanjem sta- 
rog smeća, a potom i radovima 


Za izvođača radova očito je 
problematična nabava specijalnih folija 


na uređivanju prometnica oko 
tijela odlagališta. Nezadovolj- 
stvo tijekom radova potvrdio 
je i direktor Ivkoma Mladen 
Stanko. 

- Velikog efekta na radilištu 
zasad nema. Kazeta za novo 
smeće, u kojoj je najskuplji dio 
ulaganja specijalna folija koja 
stoji milijune, dosad je već tre- 
bala biti pripremljena, ali nije — 
naglasio je Stanko. 


- Na površini od 13.700 če- 
tvornih metara tek su počeli 
pripremni radovi za novu ka- 
zetu veličine 4500 ,kvadrata“. 
Iskopani su drenažni kana- 
li za odvođenje oborinskih i 
procjednih voda u taložnice, 
obujma 250 kubičnih metara. 
Vrijednost dosad izvedenih ra- 
dova je približno 700.000 kuna 
— izvijestio je direktor Ivkoma 
Zdunić. 


Zbog propusta u radovima 
revoltirani su i mještani, koji su 
gradonačelnika Milorada Bati- 
nića na njih i pismeno upozo- 
rili i zatražili sastanak, a pitanje 
o tijeku sanacije postavio je i 
gradski vijećnik Goran Slavi- 
nec. Mogućnost raskida ugovo- 
ra već je nagoviještena Meteor 
grupi, ali nakon zamolbe, dan 
joj je rok za ,popravni“ do kraja 
godine. Doznajemo da razlog 
velikog kašnjenja u radovima 
treba tražiti u navodno, finan- 
cijskoj nemogućnosti Meteor 
grupe da prati ovo veliko ula- 
ganje.(ljr) 


Asfaltiraju se prometnice i nogostupi u Poslovnoj zoni 


Položeno je i 900 metara DTK mreže vrijedne 283.000 kuna, dok na stupove javne rasvjete 
potrebno montirati još samo svjetiljke 


Nakon opsežnih _pripre- 
mnih radova, u Poslovnoj 
zoni Ivanec-istok u srijedu su, 
26. listopada, počeli radovi na 
asfaltiranju prometnica i no- 
gostupa u III. i IV. fazi njena 
širenja. 

Tvrtka Huđek Niskogradnja 
iz Petrijanca zasada je položila 
asfalt na 460 metara ceste, a 
vrijednost ovogodišnjih radova 


studeni 2011. 


na prometnicama u zoni je 1,53 
milijuna kuna. 

U sklopu ovogodišnjih ra- 
dova, KTV Telekom iz Ivanca 


na tom je dijelu položio i novu | 


DIK mrežu, vrijednu gotovo 
283.000 kuna. DTK mreža po- 
stavljena je na pravcu dugom 
900 metara. Također tvrtka 
Hranić DDV uz novu je pro- 
metnicu podigla i stupove jav- 

ne rasvjete, na koje valja mon- 
tirati još samo svjetiljke. Taj dio 
posla vrijedan je 188.000 kuna. 


Svi spomenuti radovi ubra- 
jaju se u kapitalna gradska ula- 
ganja, koja ujedno predstavljaju 


završne radove na godinama du- 
gom komunalnom opremanju 
ivanečke poduzetničke zone. 
Vrijednost završnog opremanja 
u ovoj fazi veća je od 2 milijuna 
kuna, dok ukupna vrijednost 
ulaganja u opremanje zone pre- 
mašuje 18,5 milijuna kuna.(ljr) 
Asfaltiranje prometnica u 
ll. i IV. fazi širenja Poslov- 
ne zone Ivanec-istok 


Gradonačelnik Milorad Batinić i ravnatelj ŽUC-a Tomislav Osonjački u obilasku 
županijskih prometnica na području grada Ivanca 


Novi asfaltni “Lepisi", : 

na lokalnim cestama 


Tijekom višesatna obilaska utvrđeni su prioriteti 
modernizacije i kalendar radova 


- Cesta od Radovana prema 
Škriljevcu preuska je. Vozila na 
njoj teško se mogu mimoići. A 
k tomu, sva se dodrla, treba je 
hitno popraviti, jer ljudi je puno 
koriste — kazao je mještanin 
Ivan Koščak, kojeg smo zatekli 
na cesti Radovan-Škriljevec. 
I dok je s tih par rečenica gos- 
podin Koščak zapravo najpre- 
ciznije ,dijagnosticirao“ stanje 
te županijske prometnice, 
gradonačelnik Ivanca Milorad 
Batinić i ravnatelj Županijske 
uprave za ceste Tomislav Oso- 
njački na licu mjesta odredili su 
joj — ,terapiju“. 

- Riječ je o lokalnoj cesti 
Radovan — Škriljevec - Ledi- 
nec, u županijskoj nadležnosti, 
širokoj oko tri metra. Kolnička 
konstrukcija ne zadovoljava 
standarde, vozila se ne mogu 
mimoići, pa će se stoga morati 
proširiti za metar i pol do dva. 
Prometnica će se proširivati i 
kolnik novim asfaltnim ,tepi- 
hom'“ modernizirati u skladu 
s financijskim mogućnostima 


— izjavio je Osonjački te do- 
dao da ŽUC vodi brigu o 952 
kilometara prometnica u Va- 
raždinskoj županiji, od čega 
se dobar dio odnosi i na ad- 
ministrativno područje grada 
Ivanca, koje je prilično ,razvu- 
čeno“. 

Proširivanje i modernizaci- 


ja te ceste tek je jedan od više 
projekata o kojima je s čelnim 
čovjekom ŽUC-a u petak, 14. 
listopada, raspravljao  grado- 
načelnik Batinić. U pratnji 


stručnih suradnika iz gradskih 
službi, oni su nekoliko sati obi- 
lazili najkritičnije prometnice 
na cijelom gradskom području, 


Početkom listopada asfaltiran je dio ceste od Salinov- 
ca prema mostu u Željeznici, a nakon toga je uslijedila 
modernizacija još kilometra ceste u pravcu Margečana 


U obilasku županijske ceste Radovan- Škriljevec: pro- 
metnica je preuska i u lošem stanju, pa je treba proširi- 
ti i presvući novim slojem asfalta 


analizirali njihovo stanje, utvr- 
đivali prioritete modernizacije 
i kalendar radova. 


Tijekom obilaska terena, 
dogovoreno je da se što prije 
krene u asfaltiranje još jednog 
kilometra županijske ceste Sali- 
novec - Margečan, i to na dioni- 
ci od raskrižja prema Gačicama 
u pravcu Margečana. 

Podsjećamo, prva faza rado- 
va na toj prometnici izvedena 
je početkom listopada, kada 
je novim asfaltnim ,tepihom“ 
presvučen dio te ceste od Sali- 
novca u pravcu raskrižja prema 


Ivanečkoj Željeznici. Ta dioni- 
ca dotad je bila u dosta lošem 
stanju. Radove je izveo PZC, a 
ulaganje je s 300.000 kuna fi- 
nancirao ŽUC. 

- U međuvremenu je mo- 
derniziran još kilometar ceste, 
od raskrižja prema Gačicama, 
u pravcu Margečana. Na prav- 
cu je izvršeno poravnanje i čeka 
se samo pogodno vrijeme za 
polaganje finog sloja. Sa ŽUC- 
om je dogovoreno da radove na 
toj cesti nastavi iduće godine, 
kada će se asfaltirati do groblja 
u Margečanu. Također, sljedeće 
godine postavit će se rubnjaci i 
urediti raskrižje prema Gačica- 
ma — izjavio je gradonačelnik 
Batinić.(ljr) 


Počinje izrada 


bidjekata za treću me radova prema Vuglovcu 


Odron će se sanirati 


gradnjom gabionskog zida 


Tehnička rješenja za proširenje prometnica u 
Škriljevcu, Vuglovcu i Jerovcu izradit će gradske službe 


- Premda su planirane ra- 
dove na asfaltiranju županijske 
prometnice kroz Lančić zausta- 
vili žalbeni postupci na natječaje 
za javnu nabavu, sigurno je da 
će kolnik biti saniran, a cesta 
asfaltirana prije zime — poručili 
su T. Osonjački i M. Batinić za 
boravka u Lančiću, pri čemu je 
dogovoreno da će se uz cestu 
postaviti i visoki rubnjaci, a idu- 
će godine uredit će se nogostupi. 
Nakon toga, na kolnik i nogostu- 
pe položit će se fini asfaltni sloj. 

Usporedo počinje i pro- 
jektiranje treće faze radova na 
modernizaciji te županijske pro- 
metnice, a riječ je o oko 350 me- 
tara dionice prema Vuglovcu. U 
njihovu sklopu uredit će se i velik 
odron pokraj ceste na zapadnom 
ulazu u Lančić, pri čemu je kon- 
statirano da će se, radi spreča- 

I dio ceste Jerovec - Du- 

brovec u lošem je stanju 


Modernizaciju u Lančiću zaustavili su žalbeni postupci, no iz 
Grada i ŽUC-a najavljuju da će cesta ia asfaltirana prije zime 


FOTO: B. TEŽAK 


U sklopu treće faze ra prema Vuglovču sanirat će 
se i golemi odron na zapadnom ulazu u Lančić 


vanja klizanja tla, najvjerojatnije 
morati graditi gabionski zid. 'Ta- 
kođer, proširit će se i most. 

Radit će se i na 900 metara 
ceste kroz Vuglovec, od raskriž- 
ja na državnoj cesti do kraja na- 
selja. Ta je prometnica sada u 
lošem stanju, a svojom širinom 
od 2,50 do 2,80 metara ne za- 
dovoljava propisane standarde. 

- Potrebno ju je proširiti na 
4,50 metara u prosjeku, kako bi se 


omogućilo nesmetano mimoila- 
ženje vozila. Također, s Ivrkomom 
ćemo definirati detalje oko ure- 
divanja kanalizacije i odvodnje, a 
bit će potrebno urediti i cestovnu 
odvodnju — izjavio je M. Batinić. 

Slično je stanje i na županij- 
skoj cesti Jerovec - Dubrovec, 
kod zaselka Kušeni, gdje je po- 
trebno položiti oko 400 metara 
novog asfalta. 

- Premda je riječ o prometni- 
cama iz županijske nadležnosti, 
dio posla, u cilju ubrzanja rado- 
va, odradit će i stručne službe 
Grada Ivanca. Već do kraja ove 
godine one će izraditi tehnička 
rješenja proširenja pojedinih ce- 
sta i troškovnike radova — poru- 
čio je M. Batinić. (ljr) 
Prometnica kroz Vuglovec 
jekrpa na zakrpi 

4. 


as 
Iš UI aga s 
Meri BR Aš saka 


Velik interes građana 
za temu legalizacije 


Donosimo odgovore na najčešća pitanja što ih o ovoj 
temi postavljaju građani 


Novi Zakon o postupa- 
nju s nezakonito izgrađenim 
zgradama, kojim je svim vla- 
snicima omogućeno da do 
kraja 2012. godine podnesu 
zahtjev za legalizacijom svo- 
jih nezakonito izgrađenih 
objekata, izazvao je velik in- 
teres građana. Napominjemo 
da je, u skladu sa zakonskom 
obvezom, Grad Ivanec u 
vezi s time svim građanima 
uputio Javni poziv da pod- 
nesu zahtjev za legalizacijom 
(objavljen je u prošlom broju 
Ivanečkih novina i na web 
stranici Grada Ivanca). 

Posebno naglašavamo da 
građani takve zahtjeve tre- 
baju podnijeti županijskom 
Upravnom odjelu za prostor- 
no uređenje, graditeljstvo i 
zaštitu okoliša — Ispostavi Iva- 
nec, Ulica Đure Arnolda 11 
(bivša općina). Također, tamo 
građani mogu dobiti i sva do- 
datna pojašnjenja vezana uz 
dokumente koje je potrebno 
priložiti zahtjevu te informa- 
ciju o tome koliko će ih sve to 
koštati. 

U današnjem broju pak 
donosimo odgovore na naj- 
češća pitanja što ih građani 
postavljaju o temi legalizacije 
objekata, a na koja odgovara 
Ministarstvo zaštite okoliša, 


Akcija! Vruća jesenska ponuda bankovnih 
kredita. Ponuda pozajmica bez hroka, na trajni 
nalog ili administrativnu zabranu, za zaposlene 
i umirovljenike bez dodatnih ograničenja do 
20.000 kuna. Zatvaramo postojeća i rješavamo 
problematična zaduženja. Hipotekarni, adap- 
tacijski, nenamjenski, uz zatvaranje postojećih. 
Informacije: 091 222 1459 i 098 927 1459. 

prostornog uređenja i gradi- 
teljstva. 


Postupkom će se omogu- 
ćiti ozakonjenje oko 150.000 
objekata koji nemaju akt o gra- 
denju ili su građeni protivno 
tom aktu. Pritom valja nagla- 
siti da se ne radi o sveopćem 
ozakonjenju, već da postoje 
određeni izuzeci. Objekti iz- 
građeni u nacionalnim par- 
kovima, parkovima prirode, 
regionalnim parkovima, infra- 
strukturnim koridorima, na 
pomorskom i javnom dobru, 
na područjima predviđenim 
u prostornim planovima za 
posve drugu namjenu, neće 
se moći ozakoniti. Gradovi i 
općine dužni su najkasnije do 
31. prosinca 2011. pripremiti 
popis svih nezakonito izgrađe- 
nih zgrada na svom području 
te najmanje jednom mjesečno 
objaviti javni poziv vlasnicima 
nezakonito izgrađenih zgrada s 
odgovarajućim informacijama. 


Na ovo pitanje nemoguće 
je jednoznačno odgovoriti, 


budući da na cijenu ozako- 
njenja utječe velik broj čim- 
benika. 

Visina naknade za pojedi- 
ne objekte utvrđuje se kroz 
identifikaciju osam kriterija 
kojima se definiraju prostorna 
i tehnička obilježja nezakoni- 
to izgrađenog objekta, kao što 
su lokacija, izgrađenost, dovr- 
šenost, način gradnje, namje- 
na, površina itd. Pritom se za 
zgrade isključivo stambene 
namjene građevinske (bruto) 
površine do 400 m2 i za zgra- 
de za obavljanje poljoprivred- 
ne djelatnosti iznos naknade 
umanjuje od 50 do 75%. 

Također, na cijenu ozako- 
njenja utječe činjenica da li je 
nezakonito izgrađena zgrada 
izgrađena u skladu s planom 
ili ne, kao i o jediničnoj vrijed- 
nosti za svaku od pet položaj- 
nih zona, koje se podudaraju 
sa zonama određenim u op- 
ćinama i gradovima za obra- 
čun komunalnog doprinosa. 
Konačni obračun naknade 
u znatnoj će mjeri ovisiti o 
razumnoj i pravednoj ocjeni 
jedinica lokalne samouprave 
čija su predstavnička tijela u 
obvezi odrediti stvarnu jedi- 
ničnu vrijednost za položajne 
zone.(Nastavlja se u sljede- 
ćem broju) 


Kreditni ured s dugogodišnjim iskustvom 
nudi gotovinske kredite za zaposlene i umirov- 
ljenike - bez jamaca. 


Do 2/3 primanja 30.000 eura/10 godina; zatva- 
ramo postojeća zaduženja i crnu listu; za mlade 
sa 6 mj. stalnog radnog odnosa do % primanja, 
do 124.000 kn/8 godina; umirovljenike sa čistim 
odreskom do 50.000 kn; pozajmice za zaposlene 
u d.d. i d.0.0. 20.000 kn/48 sati; kamata već od 6,9 
posto. Dogovorite svoj termin, jer mi smo tu za 
Vas. Informacije gđa Marija - 091 580 34 01. 


Građani Ivkomu za utrošen plin duguju više od pola milijuna kuna, a dug tvrtki je i veći - 1,27 milijuna kuna 


“Ivkom'* prebacuje rekord od milijun 
kubičnih metara distribuirane vode! 


U gradnju novih vodovoda i sustava odvodnje ove godine bit će uloženo 2,3 milijuna kuna, i to iz proračuna Grada Ivanca i vlastitih sredstava 


U hladnije dane i novu se- 
zonu grijanja Ivkom-Plin d.o.o. 
ušao je s visokim potraživanji- 
ma od svojih dužnika. Na dan 
19. listopada, domaćinstva su 
Ivkomu dugovala 550.000 kuna 
za utrošeni plin, dok su dugova- 
nja tvrtki bila puno veća i izno- 
sila su 1,27 milijuna kuna. 

- S obzirom na to da Ivkom 
svom dobavljaču plin treba 
platiti, ne preostaje nam drugo 
nego primjena nepopularnih 
mjera. Manje dugove od gra- 
dana ćemo naplatiti ovrhom, a 
nekima ćemo biti prisiljeni is- 
ključiti plin. Na prekid opskrbe 
mogu računati i pojedine tvrt- 
ke koje su nam veliki dužnici i 
koje iz mjeseca u mjesec ne žele 
podmiriti račune za utrošeni 
plin — poručio je Ivkomov di- 
rektor Mladen Stanko. 


Kriza i besparica u druš- 
tvu izravno se odražavaju i 
na potrošnju plina. Mnoga 
kućanstva, kojima je plin kao 
energent preskup, ponovno su 
se vratila klasičnom grijanju, a 
to pokazuju i podaci po koji- 
ma je prihod od prodaje plina 
300.000 kuna manji nego u 
istom razdoblju lani. No, kako 
su se na plin u međuvreme- 
nu priključili novi potrošači, a 
gradit će se i novi plinovodi, u 
Ivkomu smatraju da će se time 
kompenzirati manja potrošnja 
plina. 

K tomu, ohrabruje i znatno 
povećanje prihoda od drugih 
djelatnosti, iz kojih je vidljivo 
da su ukupni prihodi Ivkoma u 
prvih devet mjeseci ove godine 
bili 735.000 kuna ili 7 posto veći 
no u istom lanjskom razdoblju, 


* 


U Ivkomu najavljuju da će uskratiti opskrbu plinom 
pojedinim tvrtkama koje im duguju mnogo novca za 


utrošeni plin 


Grad Ivanec nosi projekt 
odvodnje ispod rotora 
vrijedan 630.000 kuna 


Vrijednost ulaganja u grad- 
nju sustava odvodnje ove je 
godine 735.600 kuna. Dosad 
je završeno polaganje kana- 
lizacije u Bedencu (48.000 
kuna), u Mihanovićevoj ulici 
(24.500), a položena je i ka- 
nalizacija u Prigorcu, što je 
bilo ulaganje vrijedno 30.000 
kuna. 

Glavni projekt, vrijedan 
630.000 kuna, čiji je nositelj 


Grad Ivanec, jest gradnja su- 
stava odvodnje ispod budu- 
ćeg rotora kod Industrije mesa 
Ivanec. Njime će se riješiti 
problem kanalizacijskih voda 
istočnog dijela Ivanca i otpad- 
nih voda iz okolnih tvrtki. 
Natječaj za radove je pro- 
veden, ugovor o izvođenju 
radova potpisan je s Elkomom, 
a Grad Ivanec gradilište je služ- 
beno prijavio s 2. studenim.(ljr) 

Uređeni vodospremnici u Ivanečkom 


Vrhovcu... 
a do kraja godine očekuje se i 
njihov dalji rast. 


- Ove smo godine nastavili 
s intenzivnim opremanjem Iv- 
koma novim voznim parkom. 
Nabavljeno je šest novih vozila 
kojima se koriste sve Ivkomove 
radne jedinice, a do kraja ove 
godine planiramo kupiti još dva 
nova vozila i jedan radni stroj 
(mini-bager). Naime, novim 
zakonom propisano je da će se 
iz sastava Ivkomovih komunal- 
nih djelatnosti morati izdvojiti 
vodoopskrba (kao što je to prije 
učinjeno s djelatnošću plina, 
koji je ustrojen kao trgovačko 
društvo Ivkom-Plin d.0.0.). Za 
takvo izdvajanje, Vodoopskrba 
će morati zadovoljiti sve za- 
konske propisane kadrovske i 
tehničke uvjete, a nabava novih 
vozila planira se upravo zbog 
toga — izjavio je Stanko. 

Djelatnost opskrbe vodom 


FOTO: B. TEŽAK 


... iu Vuglovcu 


jedna je od Ivkomovih najpro- 
fitabilnijih djelatnosti. Tvrtka, 
naime, upravlja s ukupno 405 
kilometara vodovoda, a lani 
je potrošačima distribuirala 
932.000 kubika vode. S obzi- 
rom na to da je u međuvreme- 
nu na svoje vodovode priključi- 
la nove potrošače (Kaznionica 
Lepoglava), povećala je količi- 
ne, pa se očekuje da će ove go- 
dine prvi put premašiti milijun 
kubičnih metara distribuirane 
vode! 

Tijekom 2011. sagrađeno 
je više novih vodovoda, a in- 
tenzivno se radilo i na obnovi 
i popravku vodoopskrbne in- 
frastrukture. Evo najvažnijih 
radova: obnovljen je vodovod 
Skradnjak (65.000 kuna), polo- 
žen je vodovod u Mihanoviće- 
voj ulici (73.900 kuna) i u Ulici 
Jezerski put (95.000 kuna). Na- 
stavljena je obnova vodovoda 
u Kukuljevićevoj ulici (162.850 
kuna), a položen je i vodovod 
u Ivanečkom Naselju vrijedan 
38.670 kuna. 


Tijekom studenog treba 
početi gradnja vodovoda u 
zaselku Turčini (Punikve) vri- 
jedna 70.000 kuna, a ovog mje- 
seca realizirat će se i gradnja 
najskupljeg zahvata — polaga- 
nje vodovoda od Prigorca do 
vodospremnika  Pilanal, što 
je ulaganje vrijedno 549.000 
kuna. Također, obavljeni su 
radovi na polaganju vodovoda 
na potezu Hančići-Marković 
(Salinovec) vrijedni 21.400 
kuna i Vrhi-Jazvine (30.000 
kuna). 

Isto tako, obnovljeno je više 
hidrotehničkih objekata i to 
vodospremnici Pahinsko, Pila- 
na, Vuglovec, Vrhi, Vitešinec i 
Ivanečki Vrhovec. Kad se sve 
zbroji, vidi se da su vodoop- 
skrbna ulaganja na području 
grada Ivanca ove godine ,teška“ 
čak 1,6 milijuna kuna. Većina 
radova financira se sredstvima 
Grada Ivanca te iz naknade za 
razvoj koju Ivkom prikuplja u 
cijeni vode, kao iz Ivkomovih 
sredstava amortizacije. (ljr) 


GS 


Širi se poslovanje 
Pogrebnih usluga 


U Ivkomu su zadovoljni i 
poslovanjem radne jedinice 
koja građanima pruža usluge 
pogrebne službe i prodaje po- 
grebne opreme. 

- Spremamo se sklopiti 
ugovor s Posmrtnom pripo- 
moći iz Zagreba, organizaci- 
jom s 250.000 članova i s oko 
5000 pogreba na godinu. 
Ugovor s njome odnosi se na 
suradnju u prodaji pogrebne 
opreme i prijevozu pokojnika. 
Predstavnici Posmrtne pripo- 
moći za boravka u Ivancu bili 
su vrlo zadovoljni Ivkomovom 
organizacijom vezanom uz 
pružanje paketa pogrebnih 
usluga. Nova nam se djelat- 
nost pokazala profitabilnom 
te je stoga i dalje kanimo širiti 
i povećavati prihode - poručio 
je direktor M. Stanko. 

Odgovorio je i na kritike 
koje su Ivkomu, posredstvom 
Udruge obrtnika, uputili cvje- 
ćari, koji smatraju da Ivkomo- 
Vo navodno preferiranje samo 
jedne cvjećarnice u nabavi cvi- 

jeća za pogrebe prema njima 
nije lojalno i da su u tržišnoj 
,utakmici“ stavljeni u neravno- 
pravni položaj. 

- To nije točno. Ivkom je od 
svih cvjećarnica zatražio ponu- 
de, a među pristiglim ponuda- 
ma izabrali smo najpovoljniju. 


Nova se djelatnost 
pokazala profitabilnom, 
a želju za sklapanjem 
ugovora izrazila je 
Posmrtna pripomoć 

iz Zagreba 


Isto tako, građani koji u Ivkomu 
nabavljaju pogrebnu opremu, 
kod nas ne moraju ujedno na- 
ručiti i cvijeće, već to mogu uči- 
niti u bilo kojoj cvjećarnici. Bez 
želje da polemiziram, ističem 
još jednom da je Ivkom uredno 
registriran za obavljanje djelat- 
nosti i da se, poput svih ostalih 
tržišno orijentiranih tvrtki, na 
tržištu pokušava snaći što bolje 
— zaključio je Stanko. 


Djelatnost Pogrebne službe pokazala se profitabilnom 


Vodovod i plinovod na 
potezu Vrhi-Jazvine 


Građevinska operativa Komunalne tvrtke Ivkom krajem listopa- 
da izvela je radove na obnovi vodovoda Vrhi-Jazvine. Postavljene 
su nove cijevi na potezu dugom oko 200 metara, a vrijednost rado- 
Va je 30.000 kuna. Financira ih Grad Ivanec iz naknade za priključke. 
Postavljanje vodovoda Ivkom je iskoristio i za polaganje plinskih 


cijevi.(ljr) 


Obnovu vodovoda financirao je Grad Ivanec 

1.000 kuna za 


Turističko društvo Ivanca održalo 
je Završnu svečanost eko-akcije Cvijet za ljepši grad 


Sandri Jurgec 


najcvjetniju 


okućnicu 


Najljepši balkon ima Nadica Slunjski, najklijet Josip 
Kelemen, a ivanečka Nazorova proglašena je 
najuređenijom ulicom 


- U ovogodišnjoj akciji 
Cvijet za ljepši Ivanec nema 
onih koji su izgubili! Naprotiv, 
pobjednici su svi onih koji su 
zasadili i jedan cvijet i time ut- 
kali svoju nit u ivanečki cvjetni 
tepih! — to je, zahvaljujući se 
uime nagrađenih sudionika 
popularne ivanečke eko-akcije, 
naglasio Tomislav Jalšovec, rav- 
natelj Caritasova doma Sv. Iva- 
na Krstitelja, koji je u kategoriji 
ustanova dobio prvu nagradu 
za najuređeniji okoliš. 

Tim riječima on je ujed- 
no podijelio radost brojnih 
sudionika akcije, što ih je na 
podjeli zahvalnica i priznanja 
u prostorijama Srednje škole 
Ivanec u četvrtak, 27. listopa- 
da, okupilo Turističko društvo 
Ivanec. Novčanim nagradama 
od 1000, 700 i 500 kuna na- 
građene su ponosne vlasnice 
najcvjetnijih okućnica Sandra 
Jurgec, Katarina Ribić i Dijana 
Županić. Najljepše uređenim 
ulicama proglašene su Nazoro- 
va, Matoševa i Kovačićeva, dok 
su u konkurenciji tvrtki prva 
tri mjesta za uređenost osvoji- 
li hotel Orion u Horvatskom, 
Poljoprivredno poduzeće i Lidl 
Ivanec. Uz Caritasov dom, u 
kategoriji ustanova nagrađeni 
su i Dječji vrtić Ivančice i OŠ 
Radovan. Najljepše balkone 

Izložba najljepših okućnica, balkona i poslovnih krugova 


imaju Nadica Slunjski, Anica 
Sever i Grozdana Sanković, a 
najuređenije klijeti i kuće za 
odmor pripadaju Josipu Kele- 
menu, Slavku Darabošu i Ivanu 
Čičeku. Posebna priznanja i 
zahvalnice dodijeljeni su samo- 
stanu časnih sestara u Ivaneč- 
kom Vrhovcu, Mariji Friščić, 
Ivkomu i Gradu Ivancu. 
Učenica Ines Čovran iz 
Margečana burnim je pljeskom 
nagrađena za izvrsnu interpre- 
taciju svoga rada ,Lijepo je biti 
tičik, svojim programom sim- 


Sjećanje na Cvijet za ljepši 
Ivanec 2011. 


patije su izazvali i vrtićki mali- 
šani preodjeveni u muhare, dok 
je mladi glazbenik Stjepan Ha- 
bunek iz Lovrečana na violini 
odsvirao ivanečku himnu Poleg 
jedne velke gore. Na akciju se 
osvrnuo predsjednik TD-a Bo- 
ris Jagetić Daraboš, podsjetivši 
da je Ivanec u ovogodišnjem 
županijskom eko-projektu Ze- 
leni cvijet osvojio pet priznanja 
i tako u više kategorija ponovno 
potvrdio višegodišnji primat na- 
šega grada u uređenosti i novim 
turističkim idejama (suveniri). 

- Slajdovi na kojima su prika- 
zani prekrasno uređeni objekti 
i okućnice doista izazivaju div- 
ljenje i poštovanje prema veli- 
kom radu i trudu svih onih koji 

Prvo mjesto i tisuću kuna najljepšoj okućnici S. Jurgec 


ka 


Klijet u ružama Josipa Kelemena 


ih uređuju. Uređenost Ivanca 
tijekom prošlih godina posta- 
la je prepoznatljiva na razini 
Zupanije i Hrvatske. Moram 
priznati da je u neformalnim 
razgovorima, koje smo s gosti- 
ma vodili na nedavnom Gos- 
podarskom sajmu, ugodno bilo 
čuti pohvale gostiju iz Kantona 
Sarajevo koji su kazali da su već 


na samom ulasku u Ivanec ima- 
li dojam da su došli u europski 
grad — izjavio je gradonačel- 
nik Milorad Batinić i otvorio 
prateću izložbu fotografija. Svi 
nazočni potom su se nastavili 
družiti u ugodnom ambijentu i 
uz domaće delicije koje su pri- 
premili članovi Udruge Marga- 
reta iz Margečana.(ljr) 


I Dječja izaslanstva u Gradskoj vijećnici 


Djeca žele Ivanec kao 
srad sretna odrastanja 


Tradicionalni prijam u Gradskoj vijećnici za djecu i mališane u povodu 
gradonačelnik M. Batinić i dogradonačelnica J. Friščić 


Dječjeg tjedna priredili su 


Žamor veselih dječjih glaso- < [8 : 


va u ponedjeljak je, 3. listopada, 
oživio prostore ivanečke Grad- 
ske vijećnice. U goste grado- 
načelniku Miloradu Batiniću i 
dogradonačelnici Jasenki Friščić 
prvo su stigla djeca iz OŠ Ivana 
Kukuljevića Sakcinskog u prat- 
nji pedagoginje Vesne Vitez i 
defektologinje Ive Kelemen te 
predsjednice Društva Naša dje- 
ca Ljiljane Smodek-Martinčević 
i voditeljica radionica Sandre 
Šincek i Ane _ Marije Županić. 
Nakon što su djeca svoje do- 
maćine upoznala s programom 
Dječjeg tjedna, poklonila su im 
i plakate na kojima su nacrtala 
Ivanec kakvog žele, a donijeli su 
i škrinjicu sa svojim porukama 
roditeljima, učiteljima,  grad- 
skom vodstvu, svima odraslima. 

Druženje s djecom nastavlje- 
no je ispred Gradske vijećnice, 
gdje su mališani Dječjeg vrtića 
Ivančice u veseloj atmosferi 
svoje želje nacrtali na asfaltu. 
Gradonačelniku su poklonili go- 
lemu sliku što su je sami nacrtali 
i nazvali — ,Djetinjstvo“. Stigli su 
potom i učenici Osnovne škole, 
koji su na plakatima većih di- 
menzija izrazili svoja razmišlja- 
nja te svoje poruke odraslima 
uputili u slici i riječi. (ljr) 


Djeca su nacrtala plakate s porukama odraslima 

Dječji tjedan zapravo je samo 
podsjetnik svima nama da bi 
svaki dan trebao biti posvećen 
djeci — istaknuo je poznati publi- 
cist, novinar i pripovjedač Mla- 
den Kušec, koji je u tom tjednu 

Svaki dan bismo trebali posvetiti djeci 


Svaki dan trebali bismo posvetiti djeci 


bio dragi gost ivanečkih mališa- 
na i njihovih teta. 

Djeca su ga dočekala i 
pozdravila pjesmom, nakon 
čega su s velikim zanimanjem 
slušala priče, 


dogodovštine 


Na prijamu u Gradskoj vijećnici 


i pitalice kojima ih je animi- 
rao njihov gost. Potom je 300 
djece u kinodvorani uživalo u 
predstavi Crvenkapica, a sto- 
tinjak djece bilo je na izletu u 
Lepoglavi.(ljr) 


Gradonačelnik M. Batinić 
razgledao izložbu učeničkih radova 


Razmišljanja najmlađih - 
smjernice za modernu 


gradsku politiku 


Kako su obilježili Dječji tjedan, gdje 
su bili i što su radili, na koji su način svoje 
poruke prenijeli roditeljima, učiteljima, ali 
i svima odraslima — sve to su gradonačel- 
niku Miloradu Batiniću u ponedjeljak, 10. 
listopada, ispričali učenici ivanečke Osnov- 
ne škole. Gradonačelnik je došao u školu 
kako bi pogledao izložbu plakata što su ih u 
predvorju izvjesili učenici svih osam razre- 
da te na njima napisali svoje poruke, razmi- 
šljanja i želje u povodu Dječjeg tjedna. 


Većina djece koja su dočekala svoga go- 
sta rado su ga (i rječito!) obavijestila o tome 
što ih u životu veseli, a što žalosti; koje su 
to riječi što ih liječe; što bi oni učinili da su 
mama, odnosno, tata; što vole, a što ne; u 
kakvom bi gradu htjeli živjeti... Temeljem 
onoga što su napisali na plakate očito je da 
djeca odlično znaju kakva prava imaju. 

- A jeste li ove poruke pokazali svojim 
roditeljima? — upitao ih je gradonačelnik. 

- Još nismo — rekla su djeca, a pedago- 

ginja V. Vitez dodala je da će učitelji nakon 
roditeljskih sastanaka uputiti roditelje da ih 
pazljivo pročitaju i osluhnu. 

Boravak gradonačelnika u školi bio je 
ne samo prilika da čelni čovjek grada sazna 
kako razmišljaju i što muči njegove najmla- 
đe stanovnike, već da mu njihove pametne 
misli budu smjernice za vođenje moderne 
gradske politike, koja ima sluha i razumije- 
vanja za potrebe i želje onih koji su — bu- 
dućnost našega grada.(ljr) 

Radionice DND-a 
opet briljirale na 
državnoj smotri 


Opet niz 
pohvala! 


- Vi ste, Ivančani, kao 
film Gospodar prstenova. 
Pokupili ste pohvale u svim 
kategorijama! 

Te riječi, što su ih ivaneč- 
kom Društvu Naša djeca na 
17. državnoj smotri u Varaž- 
dinu uputili kolege iz Pule, 
zapravo na najljepši način ilu- 
striraju već poslovičan uspjeh 
što ga već godinama na 
državnim smotrama širom 
Hrvatske postižu dječje radi- 
onice iz Ivanca. Da ne bude 
zabune: na smotri je sudjelo- 
valo 69 društava iz cijele Hr- 
vatske, s ukupno 1200 izvo- 
dača, u raznim žanrovima, 
od suvremenih, narodnih, 
klasičnih i hip-hop plesova 
do dječjih zborova, vokalnih 
izvedbi, recitatora,  dram- 
skih skupina, mažoretkinja. 

Iz Ivanca su nastupi- 
le glazbena, plesna i dvije 
dramske radionice. Čak tri 
nastupa Ivančani su imali na 
završnoj priredbi, na kojoj, 
već tradicionalno, nastupaju 
one skupine za koje stručno 
povjerenstvo procjeni da 
svojom vrijednošću odska- 
ču i da ih treba istaknuti kao 
primjer za rad s djecom. Ra- 
dionica pod vodstvom Silvi- 
je Cavlek izvela je scensku 
igru Tri praščića, skupina 
Nataše Roginek oduševila 
je izvedbom igre Zašto ne 
volim školu, kvartet koji 
je vodila Sandra Šincek, u 
sastavu Vita Friščić, Petra 
Cehok, Lucija Job i Marti- 
na Cingesar, predstavila se 
pjesmom Sve mogu ja, dok 
je 31 dijete, pod vodstvom 
Ane Marije Zupanić, otple- 
salo Noć rasplesanih vila. 

- Svi naši voditelji su 
stručne i visokoobrazovane 
osobe, koje marljivo i s puno 
entuzijazma rade s djecom i 
za djecu. Njihov rad je vrije- 
dan i treba ga priznati. Io su 
vidjeli i sudionici smotre iz 
drugih sredina i prosudbeno 
povjerenstvo, pa su pohvale 
pljuštale sa svih strana — pišu 
nam iz Društva Naša djeca. 

A njihove uspjehe vidi i na 
njima im od srca čestita i ured- 
ništvo Ivanečkih novina! (ljr) 

POEZIJA 


Ivanečki 
plesne 
rug - 
Ivančanima 


Moto ,Čitajmo pjesnike“, 
pod kojim se održava ovo- 
godišnji Mjesec hrvatske 
knjige, u ivanečkoj Gradskoj 
knjižnici i čitaonici Gustava 
Krkleca oživotvoren je sije- 
lom Ivanečkog pjesničkog 
kruga. 

Druženje neformalne 
pjesničke skupine prošlo 
je u sjetnom tonu, u znaku 
sjećanja na pokojnog prija- 
telja, pjesnika Franju Hrga, 
koji je i bio idejni začetnik te 
skupine. Na dane prijatelje- 
Vanja i pjesničkih okupljanja, 
literarnom su se riječi pri- 
sjetili mnogi njegovi znanci 
po peru, među njima i Ivica 
Jembrih, Ivo Posavec, Vinko 
Slivar, Antun Stjepan Prević, 
Anica i Leonardo Bukovec, 
Andrija Solina, Viktorija Har- 
jač, Vesna Matišić, Draženka 
Bakšaj, Zlatko Kovačević. Pri- 
godnim riječima, stihovima 
i pjesmom na gitari, poruke 
prijatelju uputila je i Ljiljana 
Lukačević. 

Okupljene je pozdravila 

arina Grudenić, v. d. ravna- 
teljice Gradske knjižnice, a 
iterarnoj večeri odazvala se 
i Marija Hrg, supruga pokoj- 
nog Franje.(ljr) 

VRTIĆ Radi povećanja broja djece, dograđuje 


se ivanečki Dječji vrtić Ivančice 


Na listi čekanja 
za upis - cijela 
vrticka skupina 


i Ravnateljica S. Divjak: Redovitim vrtićkim 
programom i igraonicama obuhvaćeno je 460 
djece, a očekujemo da će se otvaranjem sportske 
igraonice u prosincu njihov broj popeti na 500 


Budući da se u samo godinu 
i pol dana broj upisane djece u 
ivanečki Dječji vrtić ,Ivančice“ 
sa 170 povećao na gotovo 200, 
što je, među ostalim, rezultiralo 
i (pre)velikim brojem mališana 
u svim odgojnim skupinama, 
počela je dogradnja i rekon- 
strukcija vrtićkog objekta. Ra- 
dovi izvodi Belcar graditeljstvo, 
a tijekom predstojećih mjeseci 
obavit će se sve pripreme kako 
bi preuređeni vrtićki prostori u 
ožujku 2012. spremno dočekali 
novih dvadesetero djece, koja 
su sada na listi čekanja. 

- Ključni moment koji je re- 
zultirao povećanim _priljevom 
djece u vrtić svakako je interven- 
cija osnivača, Grada Ivanca, koji 
je prije godinu i pol smanjio cije- 
ne smještaja djece te dotadašnjih 
desetak cjenovnih grupa prema 
imovinskom cenzusu smanjio na 
samo tri. Također, u vrtić je uve- 
den cijeli niz novih programa i 
aktivnosti, a zadovoljni smo što je 
kroz njihovo pojačano medijsko 
praćenje informacija o kvalitativ- 
nim poboljšanjima očito stigla do 
roditelja — ističe ravnateljica Su- 
zana Divjak. No, povećan priljev 
djece donio je i probleme. 


dionica dodatno opremaju 

I jaslička će se 
skupina seliti 

- Papamo smokiće s juče- 
rašnje proslave Davorova pr- 
vog rođendana - rekoše nam 
tete Ljubica Petak i Marija So- 
štarić, odgojiteljice u jasličkoj 
skupini. U sklopu unutarnjih 
,pretumbacija“ i jaslička sku- 
pina jedna je od onih koje će 
se seliti u susjedne prostore 
da bi se za svu djecu osiguralo 
zbrinjavanje u vrtiću. Inače, u 
matičnom vrtiću zaposleno 
je 16 odgojitelja i jedna med. 
sestra, tri odgojitelja su u Ra- 
dovanu, a troje ih je angažira- 
no u,maloj školi“ Ekonomska 
cijena vrtića je 1422 kuna .(LJR) 


Vrtićki prostori se za potrebe raznih ra- 

glave! 

- Sve vrtićke skupine su pre- 
natrpane, u njima je od 20 do 40 
posto djece više od normativa. 
Budući da je dosad na listi če- 
kanja 20 djece, a do proljeća će 
ih biti i više, dogradnja objekta 
bila je jedino rješenje — izjavila 
je S. Divjak te dodala da će se 
dodatnim unutarnjim radovi- 
ma i preseljenjima grupa omo- 
gućiti prihvat sve djece. 

Koliko je rad te predškolske 
ustanove važan za cijeli gradski 
prostor, svjedoči i podatak da je 
ivanečki vrtić, od ukupno 700 
djece predškolske dobi, svojim 
programima dosad obuhvatio 
oko 460. Uz redovit program 
provodi i pedagoške igraonice u 


Dosad neiskorišteni prostori građevinskim 
se zahvatima preinačuju u korisne površine 


ks. kT 


U jasličkoj skupini posla uvijek preko 


Ivancu, Margečanu i Salinovcu, 
u koje je upisano 64 djece. Isto 
toliko ih polazi u englesku igrao- 
nicu, aS. Divjak uvjerena je da će 
se, nakon što u prosincu otvori i 
sportsku igraonicu za predškol- 
ce, broj djece obuhvaćene vrtić- 
kim programima popeti na 500! 

- Dodatni programi zahtije- 
vaju i nabavu nove opreme i di- 
dakte, pa smo dosad samo za to 
izdvojili 25.000 kuna — poručila 
je S. Divjak i izrazila zadovolj- 
stvo suradnjom s roditeljima. 
Potvrđuje to i podatak da se 
zajedničkom sastanku s vod- 
stvom vrtića na početku nove 
pedagoške godine odazvalo 
više od 120 roditelja! 


IZ STOMATOLOŠKE ORDINACIJE 


Prvi posjet stomatologu 


[97) 


care Putareh 


i Pripremite dijete za prvi posjet stomatologu; nemojte mu reći , Neće te ništa 
boljeti“ jer onda će se upitati zašto mu to govorite i tek tada će se početi bojati 


Kada se odraslu osobu upita 
sjeća li se svojeg prvog posjeta 
stomatologu, reći će ili da se ne 
sjeća ili, ako se sjeća, da je to, 
većinom, bilo ružno i trauma- 
tično iskustvo, obično izazvano 
bolnim zubom i/ili otečenim 
licem. Da bismo vlastitu djecu 
lišili takvih sjećanja, stomatolo- 
gu ih treba voditi već u najrani- 
joj dobi. Često roditelji, radi vla- 
stitog straha, odgađaju odvesti 
djecu stomatologu na pregled. 
Takav pristup ima samo loše 
posljedice. Strah se nesvjesno 
prenosi na dijete, a izbjegavanje 
posjeta može rezultirati po- 
goršanjem oralnog zdravlja te 
pojavom karijesa i boli, što prvi 
posjet pretvara u traumatično i 

neugodno iskustvo. 

Prvi _stomatološki pregled 
preporuča se 6 mjeseci nakon 
početka nicanja mliječnih zubi, 
a najkasnije s navršene 2 godi- 
ne života. U toj dobi dijete već 
ima iznikle određene zube i 
sve više upoznaje okolinu oko 
sebe. Zubi su mu najčešće zdra- 
vi i očuvani te nema potrebe 
za potencijalno neugodnim ili 
bolnim stomatološkim zahvati- 
ma u ustima. Posjet je poželjno 
zakazati u jutarnjim termini- 
ma, jer su djeca tada odmornija 
i manje razdražljiva. Jednako je 
važno voditi dijete na redovitu 
tromjesečnu kontrolu, koja osi- 
gurava kontinuitet stomatološ- 
ke skrbi i pravodobnu interven- 


ciju stomatologa. 

Dijete treba pripremiti i za- 
interesirati za posjet. Opišite 
mu kako izgleda stomatološka 
ordinacija. Recite mu kako sto- 
matolog ima velik stolac (kao 
astronautov), da ima specijalnu 
motornu četkicu za čišćenje 
zubi i ogledalce pomoću kojeg 
će mu pregledati zube. Pritom 
se koristite jednostavnim izbo- 
rom riječi bliskim djetetovom 
svakodnevnom govoru, u ko- 
jem nema pojmova koji aso- 
ciraju na nešto ružno i bolno. 
Izbjegavajte često upotreblja- 
van izraz «neće te ništa boljeti», 
jer će se dijete upitati zašto mu 
to govorite i tek tada će se po- 
četi bojati. 


Prvi posjet djeteta stomato- 
logu služi prvenstveno za to da 
bi se dijete i stomatolog upo- 
znali i stvorili prijateljski odnos 
koji će dobro doći za sljedećeg 
posjeta. Stoga je važno da dije- 
te dođe u ordinaciju bez nega- 
tivnih predrasuda i unaprijed 
usađena straha. Stomatolog će 
tokom prvog pregleda zube 
samo pregledati, prebrojiti i, 
eventualno, premazati  fluo- 
rom. Dat će roditeljima upute 
o oralnoj higijeni i sprečavanju/ 
reduciranju nepodesnih navika 
poput sisanja prsta. Ako pak je 
dijete uplašeno, plačljivo i ne 
pokazuje suradnju sa stomato- 
logom, ovaj posjet služi kako 
bi stomatolog počeo oblikovati 


ponašanje djeteta, pretvarajući 
njegov negativan i odbijajući 
stav u pozitivan i prihvaćajući. 
I za kraj, valja razriješiti za- 
bludu da mliječne zube ne tre- 
ba liječiti jer će ionako ispasti. 
To je apsolutno pogrešno raz- 
mišljanje, jer mliječni zubi, iako 
su kratkotrajni, imaju itekako 
važne funkcije. Oni čuvaju mje- 
sto za trajne zube, omogućuju 
pravilan rast i razvoj čeljusti, 
žvakanje koje je preduvjet za 
dobru probavu te sudjeluju u 
stvaranju glasova i na taj način 
omogućuju jasan i razumljiv 
govor. O njima također uveli- 
ke ovisi estetski izgled lica, što 
svakako pridonosi pravilnom 
psihičkom razvoju djeteta. 


CRVENI KRIŽ Priznanja dobrovoljnim davateljima krvi za 
darovanih 35, 50, 75 i 100 doza 


Gregorina, sambolek 
i Rožmaric krv dali 
stotinu puta 


i Srebrne znakove za 75 poklonjenih doza krvi primili su 
Ivan Bregović, Josip Zagorac i Marijan Vrček iz Ivanca 


Više od zahvalnica i priznanja Hrvatskoga Cr- 
venoga križa dobrovoljnim su davateljima krvi 
ivanečkoga kraja značili veliko hvala i iskren plje- 
sak što su im ga u petak, 21. listopada, na prigod- 
noj svečanosti u hotelu Orion na Horvatskom, 
uputili brojni humanitarci te predstavnici grado- 
va i općina koji su im došli čestitati Dan dobro- 
voljnih darivatelja. Na svečanosti koju je organi- 
zirao ivanečki Gradski Crveni križ najponosniji 
su bili Rudolf Gregurina i Ivan Sambolek iz Ivan- 
cailvan Rožmarić iz Bednje, koji su za darovanih 
stotinu doza krvi nagrađeni zlatnim znakom. 

Srebrni znakovi za 75 poklonjenih doza krvi 
uručeni su Ivanu Bregoviću, Josipu Zagorcu i 
Marijanu Vrčeku iz Ivanca. Čak petnaest dari- 
vatelja primilo je male srebrne znakove za 50 
darovanih doza, a to su Stjepan Biškup, Damir 
Držaić, Miljenko Kanjir Branko Komes, Tomo 
Srednoselec, Tomislav Videc, Josip Husnjak, Ivan 
Maček, Juraj Vuglač, Franjo Cafuk, Josip Cmuk, 
Vjekoslav Eršegović, Juraj Marčec, Ivan Možanić 
i Zvonko Špernjak. Da i žene u humanosti ne za- 
ostaju za svojim kolegama, potvrđuju i Viktorija 


Friščić (ljr) 


Rekorderi u humanosti: Gregurina, Sam- 
bolek i Rožmarić - svaki od njih krv za 
humanitarne potrebe dao je stotinu puta 


Štrlek, Viktorija Korpar, Ivanka Mavrek i Karme- 
la Jevtić, koje su za 35 puta darovanu krv nagra- 
dene malim srebrnim znakom. 

Uz ostale goste, riječi zahvale dobrovoljnim 
davateljima na njihovoj plemenitosti i humanosti 
uputila je i ivanečka dogradonačelnica Jasenka 


OGRJEV Pomoć siromašnima na nabavu ogrjeva 


Za ogrjev 49 korisnika isplaćeno 46.550 kn 


Pedesetak obitelji i sama- 
ca koji žive u teškim imovin- 
skim i socijalnim prilikama s 
olakšanjem su dočekali vijest 
o tome da je ivanečkim grad- 
skim službama od Varaždinske 
županije stigao novac namije- 
njen nabavi ogrjeva. Isplate su 
se obavljale u srijedu, 26. listo- 
pada u ivanečkoj gradskoj up- 
ravi. Iznos od 950 kuna dobilo 
je 49 korisnika, redom osoba i 
obitelji koje su korisnici stalnih 
pomoći Centra za socijalni rad. 
Ukupno im je isplaćeno 46.550 
kuna (ljr) 

NAŠI SUGRAĐANI Mnogi Ivančani s 


tugom se sjećaju Bože Soštara (1926.-2011.) 


Niu 
jednom 
trenutku 


nije pozabil 


na svoj 
Ivanec 


Gospon Božo redovito je, putem Ivanečkih 


. 
\ 


novina, pratio zbivanja u rodnome kraju, 
a imao je sačuvane sve brojeve 


- Jel'bi vi hteli nekaj obja- 
vitio mom pokojnom tateku, 
Boži Šoštaru? — iznenadila 
nas je svojim nedavnim pozi- 
vom njegova kći, prof. Marina 
Šoštar iz Zagreba. I tako se, 
riječ po riječ, polako razvila 
priča o Zagrepčaninu koji 
nikad nije prestao biti Ivan- 
čanin, koji se u metropoli ci- 
jeli život družio s Ivančanima, 
održavao veze s rodnim kra- 
jem i zbivanja u njemu pratio 
putem Ivanečkih novina, čije 
je brojeve imao sačuvane sve, 
od prvog, do trideset i trećeg. 
A i njega je, samo par dana 
prije svoga odlaska na samu 
Veliku Gospu, pročitao od 
prve do zadnje stranice... 


POPEVKA ZA 
ZBOGOM 


Jake fališ, fališ 

V jutro na po- 

zdrav Ti mašem 

Popevke se imaju čuti 
Radio svira, televizor igra 
Dobro jutro Hr- 

vatska se kaže 

A Tebe ni. 


Potem se polefko za 
posel spremam, 
Užinu si delam 

Sve je i daljše isto 
A Tebe za prav ni. 


Gospodin Božo pokopan 
jeo 55. godišnjici svoga braka 
sa suprugom Mirjanom, rod. 
Antolković, a na pogrebu mu 
se okupilo mnoštvo Ivančana. 

Božo Šoštar bio je glazbe- 
nik HNK u Zagrebu i Grad- 
skog kazališta Komedija, za- 
ljubljenik u glazbu, popevku i 
domaću riječ. Kroz zagrebač- 
ki zbor i recitatorsku grupu, 
njegovo djelo i dalje njeguje 
kći Marina, također velika 
zaljubljenica u ivanečki kraj, 
koja je za zbogom pokojnom 
ocu napisala i pjesmu koju 
objavljujemo u prilogu. Neka 
to bude i svojevrsni nekrolog 
i zbogom našem sugrađani- 
nu. 


I Zagreb se budi, 
Dohajaju ljudi kak negda 
Se je isto u vulici, na 
Tomislavcu, na Spici 
Teatar stoji kak negda 
Kak bi povedali si, 
Dojdite na Kapitol 9 

Tam su još navek si 

A Tebe ni. 


Znam da bi volel čuti glas 


Iznam da si sad zana- 
vek na nekom oblaku 
Ida ni važno kak 

ko od nas zgledi 

Kaj poveda 

Iznam da se z an- 
gelami spominaš 

I čuvaš nas. 


IZ LIJEČNIČKE ORDINACIJE 


Virusni hepatitisi (11) 


U prošlome broju Ivaneč- 
kih novina otvorili smo temu 
virusnih hepatitisa, s posebnim 
osvrtom na način prijenosa, 
prevenciju i liječenje hepatitisa 
B. U današnjem broju više go- 
vorimo o hepatitisu C i o tome 
tko se treba testirati na virus 
hepatitisa B i C. 

Hepatitis C 

Virus se najčešće prenosi 
krvlju (kontaktom s krvi, ubodi 
inficiranih igala), rjeđe spol- 
nim putem, odnosno s majke 
na dijete. Svi putovi prijenosa 
nisu poznati. Kod velikog broja 


zaraženih način zaraze ostaje 
nejasan. 

Virusi hepatitisa C i B ne 
prenose se — svakodnevnim 
društvenim kontaktima, ruko- 
vanjem i poljupcem. Akutna 
infekcija je u najvećeg broja 
bolesnika neprepoznata, jer je 
ili potpuno bez simptoma, ili se 
javljaju nespecifični simptomi 
kao što su umor i tupi bolovi u 
desnom gornjem dijelu trbuha. 
Prelazak u kroničnu infekciju 
je čest i događa se u preko 85 
posto slučajeva. Od toga broja 
će svaki peti bolesnik razviti ci- 


rozu, a 1-5 % rak jetre. 

Kod oboljelih koji udovo- 
ljavaju zahtjevima provodi se 
terapija  pegiliranim  interfe- 
ronom 2 koja je učinkovita u 
visokom postotku (dovodi do 
uklanjanja virusa u 50-80 % 
oboljelih). 

Tko se treba testirati na vi- 
rus hepatitisa B i C ? 

Osobe koje su koristile intra- 
venozne droge (čak i samo 
jednom) 

Osobe koje su bile u dodiru s 
tuđom krvi 

Osobe koje su si dale napraviti 


Piše: dla. Franciska) Zoričići, 


piercing ili tetovažu neste- 
rilnim priborom 

Osobe koje su imale nezaštiće- 
ni spolni odnos 

Osobe promiskuitetnog pona- 
šanja 


Kako spriječiti zarazu ? 
Cijepiti se protiv hepatitisa B 
Izbjegavati neprofesionalnu te- 

tovažu, akupunkturu i pro- 

badanje kože 

Pri spolnim odnosima koristiti 
kondome 

iv. ovisnici, korištenjem igala 
za jednokratnu upotrebu 


izbjegavati zajedničko korište- 
nje higijenskog pribora (čet- 


kice, škarice, žileti) 


koristiti mjere zaštite pri ruko- 
vanju s krvi ili tjelesnim te- 
kućinama ( rukavice, maske) 
naučiti što više o hepatitisima 
Tema idućeg broja: Šećerna bolest 

- Nisam znal da se zapira Ka- 
vana na špici! To mi je prvi glas! 
I velite da se na njenu mjestu 
bude uredil dućan s kozmeti- 
kom? Ovo mi je jako žalosna 
vijest, jer Kavana je desetljećima 
bila simbol Ivanca! Ona je obi- 
lježila naše odrastanje, mladost, 
glazbu, zabave i prve ljubavi, pai 
zrelo doba svih pravih Ivančana! 

Bila je to prva spontana re- 
akcija Ivančanina Stjepana San- 
kovića na vijest o zatvaranju Ka- 
vane (Central), a jednako tako, 
tužno i sa sjetom, reagirali su i 
mnogi drugi građani, smatrajući 
da se time gasi još jedan među 
ionako malobrojnim  sačuva- 
nim tragovima novije ivanečke 
povijesti. Jer Kavana u Ivancu 
nije bila tek običan ugostitelj- 
ski objekt! Za brojne generacije 
Ivančana ona je bila način ži- 
vota, komunikacije i sklapanja 
poslova, za nju su se vezali prvi 
oblici urbane zabave, Kavana je, 
naprosto, trajno obilježila cijelu 
jednu povijesnu ivanečku epo- 
hu. Potvrdili su nam to i naši su- 
govornici, koji su se rado prisje- 
tili vremena od prije pola i više 
stoljeća te za Ivanečke novine 
ispričali svoje uspomene. 

A onako kako su nam ispri- 
čali, mi vam ih prenosimo, vje- 
rujući da će i vas potaknuti da 
se s nostalgijom prisjetite vre- 
mena u kojima je, unatoč nei- 
maštini i siromaštvu, na licima 
ljudi bilo više osmijeha nego što 
ga ima danas. 

- Sjećam se kad se 1948./49. 
gradio Zadružni dom u Ivancu. 
Gradilo se po principu ,dobro- 
voljnog moranja“! Svi su do- 
brovoljno morali delati, jedni 
su odvozili zemlju i šutu, drugi 
dovozili truge pijeska. Na mje- 
stu kavane najprije je bila škola. 
Na prvom ulazu, sa strane, bil 
je ulaz za starije đake, dok je 
na sadašnjem ulazu u sad već 
bivšu kavanu bio ulaz za mla- 
đe učenike. Tu je bila uređena 
veća učionica, a učiteljica nam 
je bila Marija Vidoni. Sjećam se 
da smo se u novu školu prese- 
lili 1954., tada sam išao u peti 
razred — ispričao je Vjekoslav 
Kušteljega (Ljaljek). 

U dijelu bivše škole tadaš- 

Zatvorena je ivanečka Kavana, koja 
je trajno obilježila mladost i zrelo doba brojnih generacija 


Karažinec: 
»Decki, spijte 
si liter, da se 
slika poravna“! 


Godine 1958. u Kavani je bil jedini televizor u Ivancu, onda ga ni Beograd još nije imal! Na 
njemu smo pratili cijelo PIJE Moe DEE PIKE IKO: 


Stjepan Sanković 


nja Poljoprivredna zadruga 
otvorila je, sjeća se Kušteljega, 
trgovinu, bravariju i ugostitelj- 
stvo, koje je kasnije preraslo u 
Ugostiteljsko poduzeće Kozjak, 
a onda u UP ,Trakošćan'“. 

- Otvaranje kavane za nas, 
šegrte, bio je doživljaj, jer unu- 
tra se mogao dobiti topli obrok! 
Na mjestu današnje mesnice 


f 


Jedan od tipičnih plesnjaka u Kavani 


je 1959. godine bio otvoren 
Varteksov dućan. U njemu je 
Vincek Vrček bio poslovođa, a 
ja sam došao za pomoćnika i u 
Varteksu sam radio od 1964., 
kad sam se vratio iz vojske, skroz 
do 1975. Varteksov dućan smo 
u međuvremenu proširili sve do 
polovice prostora kavane i tu se 
tržilo sve, kompletna Vartekso- 
va roba i konfekcija — prisjetio se 
V. Kušteljega. 

- Još se dobro sjećam da je 
drveni pod u Kavani bio nama- 
zan uljem, pa je sve smrdjelo, ali 
koga briga! To je bilo glavno sa- 
stajalište za sve zabave i veselice, 
za Dan žena, 29. studeni, Novo 
leto, karnevale... Godine 1958. 
Beograd još nije imao televizor, 
ali Kavana ga je imala, ina njemu 
smo pratili Svjetsko nogometno 
prvenstvo. Bio je to jedini tele- 
vizor u Ivancu i slika je stalno 


FOTO: B. TEŽAK 


Zatvorena je ivanečka Kavana 


FOTO: P.JAGETIĆ/ARHIV GRADA IVANCA 


»pežala, pa ju je pokojni Dragec 
Karažinec ,ravnao“ govoreći: 

- Dečki, spijte si liter, da se 
slika poravna! — ispričao nam je 
Stjepan Sanković-Sane. 

Za generacije Ivančana, ka- 
zala je Katica Levanić, kavana 
je bila plesnjak i glavno mjesto 
društvenog života. 

- Kad je nešto zanimljivo 
bilo na televiziji, Kavana je bila 
tak puna da se u nju nije mo- 
glo, pa smo čez obloke gledali 
unutra! Kad nam je bilo teško 
stajati, noge smo si ,mijenjali“. 
Poslije, kad je Sane počel svirati 
sa svojim dečkima u Sastavu 99, 
onda smo, ako unutra nije bilo 
mjesta, sjedili vani na gelen- 
derima i slušali glazbu izvana. 
Tada nam je bio jako zanimljiv 
Ples srca, za koji su se izvlačili 
brojevi. Bilo je to nezaboravno 
vrijeme čokolada Samo ti i Vo- 


Zadružni dom u objektivu Petra Jagetića 


lim te, a na plesnjaku glavna je 
»fora' bilo naručiti litru črnjaka 
i kup pomfrija — sa smiješkom 
se prisjetila Katica Levanić. 

- A puno se pil i kraharlin! 
To je bilo osvježavajuće piće 
žute boje, od kojeg si imal žuti 
jezik! - dodaje Sanković. 

- Zmislim se da sam s po- 
kojnim Ćirom Gotalom bil 
napravil mašinicu za čepove 
za kraharlin, ali nas je tadašnja 
Općina kaznila! Platili smo glo- 
bu, jer smo ,patent“ trebali pri- 
javiti — kazao je Sanković. 

U ovom broju Ivanečkih no- 
vina objavili smo tek djelić sje- 
ćanja naših sugovornika o Kava- 
ni i životu u njoj i oko nje. A o 
tome kakva se glazba slušala, što 
se plesalo, kako su se u Kavani 
sklapali poslovi, a kako ,skidala“ 
glazba s Radio Luxemburga, po- 
nešto ćemo napisati i u idućem 
broju. Budući da je ova tema iza- 
zvala velik interes čitatelja, koji 
nas i sami već zovu i nude svoja 
sjećanja, poručujemo vam — ja- 
vite nam se, opišite nam svoja 
sjećanja i neku zgodnu uspome- 
nu iz prošlih desetljeća, pošaljite 
fotografije (presnimit ćemo i 
vratiti vam ih), jer vaša sjećanja 
ostat će trajno zabilježena u Iva- 
nečkim novinama. 

Fotografije stare Kavane 
i špice što ih objavljujemo u 
prilogu, iz arhiva su pokojnog 
majstora Petra Jagetića, koja je 
u vlasništvu Grada Ivanca. (ljr) 
(nastavlja se) 


Nastavljaju se radovi na uređivanju S: bob: 


. u Prigorcu 


Školi 


fasada has 
veselih “ g JR 


broja 


Nakon što su, na inicijativu 
gradonačelnika Milorada Bati- 
nića i gradske vijećnice Katice 
Levanić te uz potporu Varaž- 
dinske županije, Mjesnog _od- 
bora Prigorec s predsjednikom 
Ivanom Hranićem i pojedinih 
aktivista HNS-a, na početku 
nove školske godine posve ob- 
novljene učionice i prateći pro- 
stori Područne škole u Prigorcu, 
prošlih dana nastavljeno je ure- 
divanje 90 godina stare školske 


..- 


*“ 


S 


IT 
a, 


pa s 


Nova fasada veselih boja ulj jepiat će školu; stare 
jorgovane valja srušiti i okoliš objekta drukčije 


hortikulturno urediti 


zgrade. U drugoj fazi radova 
radnici  Soboslikarskog obrta 
Bregović uređuju fasadu, pa do- 
sad oronula škola dobiva posve 
drukčije ,ruho“, veselih boja. 

- Mještani su zadovoljni rado- 
vima, a primjećujemo da i djeca 
veselo prate kako im se škola 
uređuje — kazao je upravitelj Ivan 
Kušteljega, dočekujući  grado- 
načelnika Batinića koji je došao 
pogledati kako radovi napreduju. 
Za obilaska objekta dogovoreno 


je da će se srušiti i iskrčiti stari 
jorgovani ispred škole i okoliš pri- 
mjerenije hortikulturno urediti. 

Zgrožen starim, posve troš- 
nim vratima sa stražnje strane 
objekta, na ulazu u etno-pro- 
stor u školi, gradonačelnik je 
zatražio da se gradskim služba- 
ma što prije dostavi specifika- 
cija građe i materijala za nova 
vrata i gradnju nadstrešnice, 
koja će ubuduće primjerenije 
štiti ulaz u etno-zbirku.(ljr) 


Uređuje se parkiralište kod Rapikovca 


Parkiralište na 700 kvadrata 


Radove financira Grad Ivanec 


Grad Ivanec povjerio je Ivkomu radove na uređi- 
vanju velikog parkirališnog prostora kod Rapikovca 
u Prigorcu. Teškim strojevima uređuje se oko 700 
četvornih metara površina te još stotinjak dužnih 
metara cestovnih kosina i kontaktnih zona. 

Nakon zemljanih radova, prostor će se blago po- 
šljunčati. Tim radovima Grad će brojnim izletnici- 
ma, planinarima i turistima koji se upućuju prema 
vrhu Ivančice omogućiti da svoja vozila ostavljaju na 
primjereno uređenu prostoru. Usto, kapacitet parki- 
rališta bit će trostruko povećan. Sve radove financira 


Grad Ivanec.(ljr) 


Uređuju se i cestovne kosine, a kapacitet 
parkirališta će se utrostručiti 

U Bedencu je počelo podizanje 
drvenog dijela buduće etnokuće 


Etnohiža za 
nostalgično sjećanje 
na nekadašnji 


Bedenec 


Članovi Mjesnog odbora i Udruge za 
kulturu i sport sami su demontirali 


nekoliko starih kuća te izdvojili hrastove 
Gradonačelnik Batinić zatražio je specifikaciju građe i materijala ,plajnke“ za podizanje nove etnohiže 


za nova vrata i gradnju nadstrešnice iznad ulaza u etno-zbirku 


Pod vještim rukama majstora etnokuća raste i poprima 
prepoznatljive oblike stare zagorske arhitekture 


- Rastepli smo nekoliko sta- 
rih zagorskih drvenih hiža što 
smo ih pronašli u Bedencu, Ža- 
rovnici i okolici. Od njih smo 
uzeli hrastove ,plajnke“ i svu 
ostalu upotrebljivu građu, a nju 
majstori sada koriste za sklapa- 
nje izvorne bedenske etnohiže 
— kazao je Ivan Željezić, pred- 
sjednik Mjesnog odbora Bede- 
nec, s ponosom promatrajući 
kako buduća hiža pod vještim 
rukama majstora polako dobi- 
va prepoznatljive oblike. 

Naime, temeljem ugovora 
zaključena s Gradom Ivancem, 
majstori Završnih radova u 
građevinarstvu Vresk počeli su 
od dijelova starih kuća monti- 


rati izvornu bedensku etnohi- 
žu. Stoga i ne čudi zadovoljstvo 
članova Vijeća MO-a i mjesne 
Udruge za kulturu i sport, jer 
time se napokon počinju rea- 
lizirati njihovi godinama stari 
planovi o uređenju etnohiže i 
njena uvrštavanja u ponudu lo- 
kalnih turističkih atrakcija. 

- Još lani sami smo iskopali 
temelje, sagradili kamene zido- 
ve i boltani podrum od cigle. Na 
toj podlozi sada se montira dr- 
veni dio kuće. Procjenjujemo da 
će postavljanje zidova, stropova 
od drvenih greda i krovišta tra- 
jati iluća dva mjeseca — ocije- 
nio je Željezić. Mještanima uve- 
like pomaže Grad Ivanec.(ljr) 


Održan je 4. memorijalni turnir u čast poginulim ivanečkim braniteljima 


Snage odmjerilo 170 natjecatelja iz 23 kluba 


Natjecanje je održano pod pokroviteljstvom Grada Ivanca, a otvorio ga je ipo Gradskog vijeća Č. Bračko 


Čak 170 mladih karataša 
svih dobnih uzrasta, od djece 
i učenika do juniora iz 22 klu- 
ba cijele sjeverozapadne Hr- 
vatske, ogledalo je snage na 4. 
memorijalnom turniru što ga 
je ivanečki Karate klub i ove 
godine posvetio poginulim 
braniteljima našega kraja. 

Natjecanja u borbama i 
katama organizirana su u po- 
jedinačnoj i ekipnoj konku- 
renciji, a domaćim karatašima 
to je bila prilika za pravu žetvu 
medalja. Pokrovitelj natjecanja 
bio je Grad Ivanec, a otvorio ga 


je predsjednik Gradskog vijeća 
Čedomir Bračko. 

Prednost nastupa na do- 
maćem terenu na ruku je išla 
i natjecateljima Karate kluba 
Ivanec, koji su pod vodstvom 
trenera Dubravka Fereka i 
Damira Vrtara_ osvojili niz 
medalja. U svojim kategorija- 
ma zlatne medalje izborili su 
Melanija Hrgarek, Petra Brle- 
čić, Renato Harjač, Tiana Lu- 
kavečki, Borna Jug i Domagoj 
Hrgarek. 

Srebra su osvojili Mario Ja- 
kopanec, Karlo Štampar, Maja 


Novak, Petra Brlečić, Leon 
Grahek, Matej Ferek, Melanija 
Hrgarek, Denis Miklošić i Filip 
Habek. Brončanim medaljama 
okitili su se Jan Kasper Lepo- 
glavec, Leon Grahek, Mateja 
Kundija, Maja Novak, Doma- 
goj Hrgarek, Mario Jakopanec, 
Karlo Štampar i Jasmina Čiček 
Lepoglavec. 

Ivančani su odlični bili i u 
ekipnoj konkurenciji, gdje su 
zlata izborile ekipe učenica i 
mlađih kadetkinja, dok su mla- 
đi kadeti izborili ekipno srebro. 
jr) 


Na memorijalnom karate 
turniru natjecalo se 170 
karataša 


Mladi karataši nisu se 
štedjeli u borbama na 
tatamijima 

NOGOMET 3. hrvatska nogometna liga Sjever 


Ivančica odlična, 
na šestom mjestu 
prvenstvene tablice 


i Najboljim igračem utakmice s Podravcem iz Virja 
proglašen je Dominik Božić, trostruki strijelac 


Nogometna momčad Ivan- 
čice u prvenstvenoj je utakmici 
6. kola 3. HNL Sjever u Pribi- 
slavcu pobijedila momčad Po- 
leta s 3:0. S obzirom na izgled- 
ne prigode tijekom utakmice, 
Ivančani su mogli ostvariti još 
uvjerljiviju pobjedu. Za mom- 
čad Ivančice strijelci su bili Pe- 
tar Kocijan, Denis Bochl i Vilim 
Puclin. 

U utakmici 7. kola s Kopriv- 
nicom, Ivančica je poražena s 
2:4. Koprivnica je povela već 
u 9. minuti pogotkom Jam- 
brošića, a Ivančica je u 12. 
minuti izjednačila. Strijelac je 


_FOTO: N. NIŠEVIĆ 


Dominik Božak, trostru- 
ki strijelac na utakmici sa 
Podravcem 


bio Jurica Lazni. I nakon što je 
domaćin uspostavio terensku 
ravnotežu, gosti su poveli s 2:1 
pogotkom Martinčevića, koji 
je silovitim udarcem s 22 metra 
iznenadio vratara Ladića. U 39. 
minuti Kuprešak je s 35 metara 
zabio eurogol, a krivicu za po- 
godak snosi i vratar Ladić. U 
2. poluvremenu trener Zoran 
Kastel izvršio je tri izmjene; 
među njima je Bochl u 82. mi- 
nuti postigao drugi pogodak za 
Ivančicu i time ublažio poraz 
na konačnih 2:4. 

U utakmici 8. kola, Ivančica 
je u Ludbregu nadigrala Podra- 

Ljubitelji nogometa uživali su u odličnoj igri Ivančice s 


Podravcem 
vinu, ali utakmica je završila 
neriješeno, 1:1. Podravina je 
povela u prvom poluvremenu, 
a izjednačujući pogodak posti- 
gao je Nikola Hranić u drugom. 
Tada su naši igrači i preuzeli 
terensku inicijativu, ali nisu 
uspjeli realizirati nekoliko od- 
ličnih prilika i tako ispustili po- 
bjedu koja im je bila na dlanu. 
I u sudačkoj nadoknadi rezultat 
je ostao nepromijenjen. 
Ljubitelji nogometa došli 
su na svoje kada je Ivančica u 
utakmici 9. kola momčad Po- 
dravca iz Virja svladala s 40. 
Ivančica je povela u 29. minuti 


pogotkom Dominika Božaka. 
Uslijedile su prigode Bochla u 
31. i Puclina u 42. minuti, da bi 
Božak ponovno bio strijelac u 
45. minuti. U 2. poluvremenu 
Bochl je imao dvije, a Božak 
jednu prigodu, ali opasnost je 
odličnom intervencijom _ot- 
klonio gostujući vratar Balalu. 
U samom finišu, Ivančica je 
postigla još dva pogotka, a stri- 
jelci su bili Božak i M. Lančić. 
Najboljim igračem proglašen 
je Božak. Momčad Ivančice na 
prvenstvenoj tablici nalazi se 
na 6. mjestu sa 16 bodova. (N. 
Nišević) 


MALI NOGOMET MNL 
grada Ivanca 


U utakmicama 5. kola, odigranim na 
igralištu kod Srednje škole, potrebno je 
istaknuti pobjedu ITAS-a nad čvrstom 
ekipom MNK Stažnjevec. Po dva pogot- 
ka postigli su Neven Varga i Nedeljko Ko- 
lačko. Ekipa Lukavčana 78, lanjski prvak 
lige, ostvarila je prvu prvenstvenu po- 
bjedu porazom nad Young Boysima, dok 
Elkom nije uspio sačuvati vodstvo od 4:2 
u utakmici s Prigorcem, pa je utakmica 
završila bez pobjednika. 

Rezultati 5. kola: Elkom—Prigorec 44, 
MNK Stažnjevec-ITAS 0:4, Lukavčan 
78—Young Boys 2:4, Drvodjelac-Learta 
0:2, Lovrečan-Punikve 3:3. 


Itas povećao prednost, 
Lovrečan čvrsto drži drugu poziciju 


Utakmice 6. kola odigrane su u Ra- 
dovanu. Drvodjelac je pobijedio Prigo- 
rec, a MNK Stažnjevec dobio susret s 
Elkomom, i to za zelenim stolom (5:0). 
Budući da je utakmica završila pobje- 
dom Elkoma (2:1), MNK Stažnjevec 
uložio je žalbu, koja je povoljno riješe- 
na zbog nastupa igrača Marka Cerov- 
čeca, s kojim je ekipa Elkoma prešla 
limit od 15 prijavljenih igrača u prven- 
stvu. 

Rezultati 6. kola: Punikve-Lukavčan 
78 62, Prigorec-Drvodjelac 3:5, ITAS— 
Young Boys 3:0, Lovreča —Learta 3:3, 
MNK Stažnjevec-Elkom 5:0. 


U utakmicama 7. kola Drvodjelac je 
svladao MNK Stažnjevec, dok je Lovre- 
čan, lakše od očekivanog, porazio Lu- 
kavčan 78. U toj momčadi nikako da se 
»probude“ strijelci, pa i unatoč mnoštvu 
prigoda, ekipa nije efikasna. 

Rezultati 7. kola: Elkom-Young Boys 
2:2, Prigorec-Learta 2:3, MNK Stažnje- 
vec-Drvodjelac 1:2, Punikve-ITAS 0:5 
(bb), Lovrečan-Lukavčan 78 4:2. 

Poredak: 1. ITAS 21 bod, Lovre- 
čan 15, Drvodjelac 12, Learta, MNK 
Stažnjevec 11, Prigorec 10, Lukavčan 
78, Elkom 5, Young Boys 4, Punikve 1. 
(nn) 


utakmici 
nijskog 
pred oko 150 gledatelja u Ivancu, 
pobijedila momčad ladanjskog Ru- 
dara 47 s visokih 5:0 i plasirala se u 
polufinale. Najboljim igračem uta- 
kmice proglašen je D. Božak. 


Župani ijski. 
nogometni kup 


Ivančica u 
polufinalu kupa 


Nogometna momčad Ivančice u 
je četvrtfinala Kupa Zupa- 
saveza Varaždin, odigranoj 


U polufinalu Ivančica se sastaje s 


momčadi ludbreške Podravine. Igrat 
će se dvije utakmice i to 25. travnja 
2012. u Ludbregu te 15. svibnja u 
Ivancu, a pobjednik ulazi u finale 
Kupa koje će se igrati 30. svibnja iduće 
godine na stadionu NK Varaždin.(nn) 


KOŠARKA A-2 hrvatska košarkaška liga Sjever 


Početak prvenstva Ivančici zagorčio Podravec (91:69) 


i Ivančica je loše odigrala obranu, imala je loš šut, a domaća ju je ekipa nadigrala i u skoku 


U sklopu priprema za poče- 
tak prvenstva u A-2 hrvatskoj 
košarkaškoj ligi Sjever, mom- 
čad Ivančice odigrala je dvije 
posljednje pripremne utakmi- 


ce. Naši košarkaši su u gostima , 


pobijedili momčad Lepoglave 
sa 69:48. Najefikasniji igrač bio 
je Mikac s 14 koševa. Slijede 
Rajh s 10 i Lukinić s 9 koševa. 

U posljednjoj pripremnoj 
utakmici Ivančica je u Mur- 
skom Središću porazila Rudara 
Cimper sa 65:51 i tako mu se 
revanširala za poraz u Ivancu. 
Najučinkovitiji igrači bili su 
Morović sa 17, Lukinić s 12i 
Mikac 10. 


E 


studeni 2011. 

Na startu prvenstvene se- 
zone Ivančica je izgubila susret 
s Podravcem iz Virja s 91:69. 
Ivančica je loše odigrala obra- 
nu, imala je i loš šut, a domaća 


ju je ekipa nadigrala i u skoku, 
pa je prvo poluvrijeme zavr- 
šilo rezultatom 43:32 u korist 
Podravca. Ključna je bila treća 
četvrtina, koju je domaća ekipa 


dobila s prednošću od 10 koše- 
va, pa je utakmica bila riješena 
već u 30. minuti. 

U momčadi Ivančice najefi- 
kasniji igrač bio je Mikac s 25 
koševa. Rajh je postigao 11 po- 
godaka, Sayemeldahr i Taučer 
po7. 

U 2. kolu, naši košarkaši 
poraženi su od varaždinske 
Vindije sa 62:65. Odigrali su 
dobru utakmicu u drugom di- 
jelu i malo je nedostajalo da oba 


U utakmici s Vindijom 
malo je nedostajalo 
da oba boda ostanu u 
Ivancu 


boda ostanu u Ivancu. Među- 
tim, domaćini su katastrofalno 
odigrali prve dvije četvrtine, pa 
su gosti otišli na odmor sa, čini- 
lo se, nedostižnih 38:17. 

Međutim, Ivanec je u tre- 
ćoj četvrtini zaigrao odlično 
i ,razbio“ goste s 23:9. U za- 
dnjem kvartalu Ivančica je 
diktirala tempo, a rezultatom 
od 55:48 u 35. minuti, bila je 
korak do pobjede. No, tada 
slijedi serija gostiju od 7:0, 
izjednačenje rezultata i završ- 
nica u kojoj su se bolje snašli 
igrači Vindije. Morović je po- 
stigao 16, Komes 15, a Lukinić 
12 koševa.(nn) 


RUKOMET 1. hrvatska rukometna liga - RK Ivančica 


Prvi bodovi Ivančici 
iz susreta s Umagom 


i Nakon pet odigranih utakmica u kojima je poražena, RK Ivančica je na 
domaćem terenu napokon uspjela pobijediti Umag s 29:25 


Rukometnoj ekipi Ivančice u + 


prvenstvenoj sezoni 2011./2012. 
ne cvjetaju ruže. Nakon pet odi- 
granih utakmica u kojima su po- 
raženi, Ivančani su prve bodove 
uspjeli upisati pobjedom nad 
Umagom od 29:25. 

U utakmici 3. kola, odigranoj 
pred oko 250 gledatelja u Ivancu, 
poraženi su od ekipe Osijeka s 
42:38. Naši igrači u utakmicu su 
ušli motivirani, u namjeri ostvare- 
nja prve prvenstvene pobjede. U 
tome nisu uspjeli, a bolji Osijek iz 
Ivanca jezasluženo odniobodove. 
Ivančani su loše odigrali obranu, 
dosta su griješili u napadu, gubili 
su lopte uz pogrešna dodavanja i 
slabu realizaciju. U Ivančici je naj- 
bolji igrač bio Jagačić sa 14 golova. 

Utakmica u Vidovcu s eki- 
pom Vidovec BIOS-a, vodećom 
ekipom lige, bila je ujedno župa- 

“ SMODAJNI CENTAR 
s. SNANEC 


hn 


a 


n.. 


Od 43. do 46. minute naši su igrači odlično serijom ,pobjegli“ Umagu na nedostižnih 26:19 


U susretu s Umagom prva pobjeda Ivančana od 29:25 


nijski derbi, koji je u potpunosti 
ispunio očekivanja ljubitelja ru- 
kometa. No, Ivančica je u njemu 
poražena sa 30:25. Igrao se dobar 
rukomet, obje su se ekipe izmje- 
njivale u vodstvu; prvo poluvrije- 
me pripalo je Ivančici s 15:14. U 
drugom poluvremenu Vidovec 
je serijom 40 došao do vodstva 
od 18:15. Ivančani su u 46. minu- 
ti smanjili na gol razlike, 22:21, ali 
presudila je duža klupa Vidovča- 
na, uz bučnu podršku navijača 
s tribina. U redovima Ivančice 
Gotal je potvrdio svoju igračku 
klasu s 10 golova, a ozlijeđeni 
Peček postigao je 6 pogodaka. 

U utakmici 5. kola s ekipom 
Dugog Sela — novi šok i poraz 
Ivančana s 38:34. Ivančica je u 
utakmicu ušla pod pritiskom da 
prekine niz prethodnih poraza. 


U drugom poluvremenu, do 48. 
minute, rezultat je bio izjednačen, 
29:29, a tada je, u finišu, pala kon- 
centracija domaćih. Gubili su lop- 
te u napadui bili neprecizni, za što 
je ,krivac“ i gostujući vratar Ma- 
mić, koji je nanizao čak 15 obrana. 

Prvi susret u svoju korist Ivan- 
čica je riješila na domaćem terenu, 
u susretu s Umagom. Naši su ru- 
kometaši dobro krenuli te nakon 
pet minuta ostvarili prednost od 
40. Prvi gol gosti su postigli tek u 
6. minuti,a nakon serije promašaja 
domaćih igrača, u 13. minuti rezul- 
tat je bio izjednačen, 6:6. Ključne 
su bile minute od 43. do 46., kada 
su naši igrači odličnom serijom od 
50 otišli na nedostižnih 26:19 te 
susret mirno priveli kraju. Prvi stri- 
jelac bio je Jagačić s 8 golova (isko- 
ristio je svih pet sedmeraca).(nn) 


UKRATKO 


Prva hrvatska 
kadetska rukometna 
liga - 1996. godište 


Odličan start 
mladih 
rukometaša 


Ivančice 


Rukometna ekipa Ivančice, 
godište 1996., odigrala je u No- 
voj Gradiški dvije prvenstvene 
utakmice 2. kruga 1. HKRL i 
ostvarila dvije pobjede. U prvoj 
utakmici pobijedila je mom- 
čad Nove Gradiške s 22:18, dok 
je u drugoj utakmici svladala 
Davor s 33:12. Najučinkovitiji 
igračibili su Emin Al Saadi s 14i 
Marko Maloić s 13 golova.(nn) 


I.hrvatskakadetska 
rukometnaliga 
- 1994. godište 
Dvije pobjede 
i tri poraza 


rukometnih 
kadeta 
Rukometaši Ivančice, 


godište 1994., odigrali su u 
Bjelovaru dvije prvenstvene 
utakmice 1. kruga 1. hrvat- 
ske kadetske rukometne lige 
i u njima ostvarili polovičan 
uspjeh. Pobijedili su ekipu 
sisačke Siscie s 24:21 (16:11), 
a izgubili od Bjelovara s 39:28 
(20:13). Najbolji igrač bio je 
Vanja Kušen sa 16 golova, 
sljede Darko Bregović s 12 i 
Matija Ivanušić sa 7. 

Ivančica je zatim u Kutini 
odigrala tri utakmice 2. kru- 
ga. Rukometaše Crikvenice 
pobijedila je s 23:21, a pora- 
žena je od domaćina, ekipe 
Moslavine, s 35:30 te od eki- 
pe Pećina iz Rijeke s 22:21. U 
Ivančici najbolji su bili Teodor 
Kelemen i V. Kušen, svaki sa 17 
golova te Bregović s 14.(nn) 


Reg. košarkaška liga Sjever, kadeti 
Ivančica-Lepoglava: 46:36 


Kadetska ekipa Ivančice u 1. 
je kolu Regionalne košarkaške 
lige Sjever, u dvorani OŠ Ivanec, 
pobijedila Prelog sa 57:44. Una- 
toč izostanku prvog šutera Lea 
Novoselca, Ivančani su odličnim 
šutom, igrom dva na dva te do- 
brom obranom izborili prvu po- 
bjedu na samom startu prven- 
stva. Najbolji igrači bili su Neven 
Šoštarić (13) te Karlo Smontara 
i Filip Vusić, sa po 12 pogodaka. 

U 2. kolu naša je ekipa u 
Donjem Kraljevcu poražena sa 
77:40. Ivančani su bili nepre- 
cizni, puno su griješili i slabo 
igrali obranu, pa su poraženi 
s visokih 37 koševa razlike. U 
Ivančici valja istaknuti jedino 
raspoloženog Karla Smontaru, 
koji je postigao 14 koševa. 


U 3. kolu naši kadeti pobi- 
jedili su momčad Lepoglave, 
najvećeg rivala u ligi, sa solidnih 
46:36. Cetvrtine: 18:16, 9:8, 5:8, 
14:4. Utakmica je bila teška, s 
puno grešaka, izgubljenih lopti 
i promašenih zicera, a riješena 
jeu posljednjoj četvrtini, koju 
ivanečki kadeti riješili u svoju 
korist. U ekipi Ivančice odličnu 
igru pružio je Filip Vusić, osobi- 
to u obrani, a u napadu je zabio 
10 koševa. Smontara je bio naj- 
učinkovitiji igrač s 12 koševa, 
dok je Neven Šoštarić postigao 
10 pogodaka. 

Ivančica je na prvenstvenoj 
tablici treća, s 5 osvojenih bo- 
dova, i lovi vodeće Međimurje, 
koje joj ,bježi“ sbodom više.(nn) 

Regionalna košarkaška liga Sjever, mlađi kadeti 
Mlađi kadeti startali - porazom 


Ekipa mladih kadeta Ivančice odigrala je s ekipom Bruno 
sport iz Čakovca prvenstvenu utakmicu 1. kola Regionalne 
košarkaške lige Sjever i u njoj poražena s 48:29. Četvrtine: 5:9, 
7:13, 5:13, 12:13. Kruno Smontara postigao je 9 koševa, Fran 
Geček 8, a Luka Putar 6. Utakmica je odigrana u sportskoj 
dvorani Osnovne škole u Ivancu.(nn) 


Liga bez granica 
Ivančani porazili 


Vinicu i Šentjur 


Košarkaška momčad Ivančice na- 
stavlja s odigravanjem prvenstvenih 
utakmica u Ligi bez granica. Odigra- 
ne su još dvije utakmice i ostvarene 
dvije važne pobjede, prva od njih u 


Petrij 


ancu, s ekipom Vinice, 83:48. U 


momčadi Ivančice najbolji igrači bili 


su Lukinić sa 17 


U lis 
Saye 


Tobias i Mohenski 


U 


i Taučer s 15 koševa. 
u strijelaca upisali su se i Mikac i 
meldahr s 13, Rajh 12, Morović 9, 
po 9. 

takmicu 3. kola Ivančica je odi- 


grala ponovno na gostovanju, u Slo- 


venij 


pora 
koše 


i, gdje je ekipu Šentjura 2000 
zila sa 69:59. Morović je zabio 17 
va, Sayemeldahr 15, Mikac 12, a 


Tobias 9. Ivančica se na prvenstvenoj 
tablici nalazi na drugom mjestu, iza 
vodećeg Smarja.(nn) 

VANDALIZAM Divljački je uništen panoramski teleskop na vidikovcu na Ivančici 


Daraboš: Razarački pohod 


ee e Ye M4 e e 
bijedan je cin očajnika 
i Čim se u medijima spomene Ivanec u kontekstu razvitka planinskog 


turizma na Ivančici, dobivamo ,poruke“ u vidu pojačana uništavanja 
turističke infrastrukture. Slučajno: ? 


Zgražanje, ogorčenje, re- 
volt, osuda — riječi su to što su 
ih predsjedniku Turističkog 
društva Ivanca Borisu Jagetiću 
Darabošu uputili posjetitelji 
koji su sredinom listopada tuž- 
na srca promatrali prizor posve 
uništena panoramskog telesko- 
pa na vidikovcu nedaleko od 
Planinarskog doma. A prizor je 
bio takav da im se srce stegnulo: 
umjesto teleskopa s kojeg su če- 
sto razgledavali prekrasan vidik 
s vrha, dočekao ih je posve de- 
vastiran sklop. 

- Bolje rečeno, od teleskopa 
nije ostalo ništa osim nosača, 
ostalo su nepoznati vandali 
divljačkom snagom iščupali i 
odnijeli sa sobom. lako je sklop 
bio učvršćen s osam kaljenih 
vijaka, u svom razaračkom po- 
hodu oni su potrgali cijeli op- 
tički dio s kućištem i ukrali ga. 
Pitam se koja je to doza bijesa, 


Uništen teleskop - osobna iskaznica 


počinitelja 


mržnje, ali i fizičke snage bila 
potrebna da se to učini — kazao 
je B. Jagetić Daraboš i dodao da 
je nedjelo uočeno za redovite 
provjere i zamjene akumula- 
tora te da to nije prvi slučaj 
uništavanja teleskopa. Šteta je 
ovoga puta potpuna (novi stoji 

S istog teleskopa nedavno je vidik s vrha 


razgledao predsjednik Josipović 


32.000 kuna), a za počiniteljima 
traga policija. 

- Svaki put kad se u mediji- 
ma pojačano govori i piše o ak- 
tivnostima Ivanca na razvitku 
planinskog turizma na Ivančici, 
onda dobivamo ,poruke“ u vidu 
pojačanog uništavanja turističke 


infrastrukture na vrhu planine — 
primijetio je B. Jagetić Daraboš. 

I javnosti je dosta divljaštva 
— policiji je upućen javni apel 
da pronađe i objelodani ime i 
prezime onoga ili onih koji su 
svoje frustracije iskalili na jav- 
noj imovini (ljr) 


INICIJATIVE PK Ivanec dovršio je markiranje Ivanečke planinarske obilaznice 


S obilaznice - u posjet vuglenicama u 


Ivanečkoj Željeznici 


Članovi Sekcije za markira- x 


nje Planinarskog kluba Ivanec 
sredinom listopada završili su 
s označavanjem zadnjih dvi- 
ju etapa Ivanečke planinarske 
obilaznice (IPO). Time je nje- 
na trasa u cijelosti markirana, 
a ono što još predstoji jest po- 
stavljanje klupa i stolova na po- 
jedina odmorišta. Planinarska 
obilaznica kružna je staza duga 
17 kilometara, a prolazi kroz 
osam kontrolnih točaka, redom 
atraktivnih izletničkih  odre- 
dišta te kulturnih i prirodnih 
atrakcija i destinacija. Polazište 
joj je u Ivancu, a prolazi kroz 
Jamine, Zgano vino, Prigorec, 
Šumi, Ivanečku Željeznicu, pe- 
nje se prema kapeli Sv. Duha i 
potom spušta do jezera Jarki. 

- Ivanečka obilaznica može 
se propješačiti za šest do osam 

Planinari su odgovarajućim oznakama markirali svih 
17 kilometara Ivanečke planinarske obilaznice 


Poštovani čitatelji, 
odsad na stranicama Ivaneč- 


. kih novina možete objaviti i vaše 


14.4 male oglase. Prodajete li kuću, 
"+ vinograd, oranicu ili livadu, ili 


4 možda domaće životinje, vino ili 


štogod drugo, na raspolaganju 
vam je mali oglas za samo 30 


<“ kuna. 


Budući da se Ivanečke novi- 
ne plasiraju u svako kućanstvo 


na području grada Ivanca u 
nakladi od 4600 primjeraka, 
vaš će oglas moći pročitati svi 
zainteresirani. Javite se na tel. 
404-870. U Ivanečkim novinama 
svoje EP-tekstove i marketinške 
oglase mogu objaviti i sve zain- 
teresirane tvrtke, obrtnici i drugi 
poduzetnici. Sve informacije o 
cjeniku i uvjetima objavljivanja 
na gornjem broju telefona. 


Obilaznica je duga 17 kilometara, a 
Kjelini uređenju pomaže Grad Ivanec 


sati, ovisno o željama sudioni- 
ka, a usput se mogu razgledati 
i vuglenice u Ivanečkoj Želje- 
znici — poručuju iz PK Ivanec. 
Službeno otvaranje obilaznice 
bit će početkom iduće godine, 
au realizaciji toga projekta, koji 
je prepoznat kao sastavni dio 
Strategije razvitka planinskog 
turizma na Ivančici, planina- 
rima financijski pomaže Grad 
Ivanec. 

Idućih dana s radom po- 
činje i rad Opće planinarske 
škole, koja je za sve polazni- 
ke besplatna. Zainteresirani 
se mogu prijaviti Tomislavu 
Friščiću (098-9288-413) ili Stje- 
panu Kuštelegi (091-7634-655). 
Predavanja i obuka trajat će do 
polovice prosinca. Planinarska 
škola osobito se preporučuje 
početnicima.(nn) 

ŠPILJE Speleološka 
udruga Kraševski 
zviri osposobila treću 
generaciju speleologa 


Simulirali 
spašavanje 
unesrećenog 
iz rudnika 


Ivanečka Speleološka udru- 
ga ,Kraševski zviri“ nakon za- 
htjevne je teoretske i praktične 
obuke obrazovala novu gene- 
raciju od deset mladih speleo- 
oga. Njihova izobrazba trajala 
je šest tjedana, pri čemu su po- 
aznici 3. speleološke škole prak- 
tično znanje svladavali u špilja- 
ma i na stijenama na području 
vančice, Ravne gore i Veternice. 

O sigurnosti polaznika tije- 
om provedbe cijelog projekta 
brigu je vodila Gorska služba 
spašavanja iz Varaždina s vo- 
diteljem škole Tomicom Mati- 
šićem i instruktorskim timom 
u sastavu Mario Musulin, Alan 
Rinkovec, Marko Hajduk, Va- 
lentina Lipovec, Zoran Ivanu- 
šić, Tomislav Kurečić, Dubravko 
Pejnović i Maja Grgurić. 

- Uoči praktične vježbe, pri- 
padnici Gorske službe spaša- 
Vanja izveli su dosad najveću i 
najkompleksniju vježbu spele- 
ospašavanja, pod pretpostav- 
kom spašavanja unesrećena 
speleologa iz dubine, osamde- 
setak metara od ulaza u rudnik. 
Pritom je posebnim tehnika- 
ma bilo potrebno svladati tri 
vertikalna prijelaza čija je visi- 
na bila od pet do petnaestak 
metara - izjavio je Matišić, koji 
je vježbu i vodio. Pratili su je i 
polaznici Speleološke škole, a 
njome je Gorska služba ujedno 
predstavila svoj organizacijski i 
tehničko-taktički način rada. 

Speleolozima je prostore za 
teoretska predavanja ustupio 
HPD Ivančica, a dobro su sura- 
đivali i s JVP-om iz Varaždina i 
DVD-om Ivanec, čiji su članovi 
bili polaznici svih dosadašnjih 
speleoloških škola. Vodstvo 
udruge je zadovoljno, jer de- 
set novih speleologa velika su 
i kvalitetna kadrovska potpora 
njenom daljem radu, ali i jam- 
stvo da će idućih godina dati 
doprinos istraživanju i otkrivanju 
novih tajni podzemlja Ivančice, 
Ravne gore i cijele Hrvatske.(ljr) 

